Stiže naplata: Gadafi se sveti Sarkoziju sedam godina posle sopstvene smrti - Sputnjik Srbija\n18:16 21.03.2018 (osveženo 18:33 21.03.2018) Preuzmite kraći link\nBivši predsednik Francuske Nikola Sarkozi juče je odveden u policijski pritvor zbog mogućeg ilegalnog finansiranja njegove pobedničke predsedničke kampanje 2007. godine. Taj već dobro poznati slučaj otvoren je 2013, praktično odmah pošto je okončao predsednički mandat i tako ostao bez imuniteta koji mu je funkcija obezbeđivala. Istraga je tada suspendovana, ali je prošle godine sudija odlučio da ima dovoljno dokaza da se otpočne s krivičnim postupkom.\nSarkozi, međutim, razloga za nesanicu ima još od 2010. godine kada je, na prvi pogled, običan porodični spor u vezi sa imovinom milijarderke Lilijen Betankur, bogate vlasnice L’Oreala, ukazao na političku aferu. Jedna od najbogatijih osoba u Francuskoj, Betankurova je bila osumnjičena da je nezakonito finansirala Sarkozijevu stranku, odnosno njegovu predsedničku kampanju, navodno sa 50.000 evra u kešu. Francuski propisi pak ne dozvoljavaju pojedinačne donacije veće od 4.600 evra.\nMeđutim, daleko su bile gore prozivke da je Sarkozijevu kampanju finansirao tadašnji libijski vođa Moamer el Gadafi i to sa čak 50 miliona evra i da je upravo zbog toga morao da plati glavom. Italijanski list „Korijere dela sera“ je oktobra 2012. godine objavio da Gadafija nisu ubili libijski pobunjenici, nego među njih ubačen agent francuskih specijalnih službi, po ličnom nalogu predsednika Sarkozija.\nGadafi, suočen sa intervencijom NATO-a 2011. godine, koju je najviše zagovarala upravo Francuska, pretio je da će objaviti sve detalje u vezi s finansiranjem Sarkozijeve predsedničke kampanje 2007, koju je finansirao sa 50 miliona evra.\n„Sarkozi je imao sve motive da se postara da Gadafija što pre primora da ućuti“, naveo je italijanski list, pozivajući se na bivšeg predstavnika za strane medije u libijskom Prelaznom nacionalnom savetu Ramija el Obeidija.\nPredrag Rajić iz novosadskog Centra za društvenu stabilnost smatra da je odnos Sarkozija i Gadafija bio slojevit. On podseća da je Gadafi u to vreme pokušavao da otvori Libiju ka Zapadu, da relaksira te odnose, pa je počeo da ulaže u zapadnoevropske države i tako uspostavio i dobre odnose sa Sarkozijem.\n„Gadafi i Sarkozi su se sastajali češće nego što to čine državnici, pogotovo što su u pitanju dve zemlje koje nemaju tako bliske odnose. Nije to Alžir sa kojima Francuska ima istorijske veze. Definitivno je tu postojalo nešto drugo, nešto lično“, ističe sagovornik Sputnjika, ali i dodaje da se u ovom trenutku ne može prejudiciram kako će i u kojem pravcu istraga teći.\nInteresantno je, kaže Rajić, da je Sarkozi imao bliske odnose sa Gadafijem, pa je onda to demantovao, iako je bilo pregršt dokaza njihove bliske saradnje tokom 2007. i 2008. godine, da bi 2011. godine tokom intervencije NATO-a u Libiji Francuska bila njen najglasniji zagovornik.\n„Čak je prva napala vojne pozicije Moamera el Gadafija. Francuska je bila ta koja je povukla nogu i bila je mnogo oštrija u zahtevima da dođe do intervencije nego što je to bila administracija američkog predsednika Baraka Obame, koja je tek nakon Francuske i Britanije ušla u te vojne operacije“, ukazuje analitičar.\nDa li je u svemu tome bilo i određenog ličnog razloga samog Sarkozija koji je pokušao da prikrije tragove kako bi spasao sebe u celoj situaciji, zasad ne znamo, dodaje on.\nRajić zato smatra da će biti jako interesantno pratiti sudski proces i sa tog aspekta da vidimo koliko lični interes jednog političara, čak i u razvijenim demokratijama kakva je Francuska, utiče na geopolitičke poteze kako bi uspeo da ojača ili makar sačuva svoju poziciju.\nIpak, Rajić smatra da je slučaj Sarkozi pre pravno nego političko pitanje, koje je potvrda francuske pravne države sa viševekovnom demokratijom kojom vladaju takozvane bezlične institucije koje mogu da se obračunaju i sa najmoćnijim ljudima u državi.\nOn uz to ukazuje i na neuspeli pokušaj povratka Sarkozija u politiku, kada je pre tri godine postao lider Republikanaca, upravo sa ciljem da, osnaživši svoj politički položaj, eventualno izbegne nastavak istrage.\nTokom prethodne predizborne kampanje za predsednika Francuske, Sarkozi pak nije dobio ni podršku sopstvene partije da se kandiduje za šefa države.\n„Definitivno, Sarkozija danas niko niti može, niti želi politički da štiti. On je postao balast i svojoj partiji“, zaključuje Rajić za Sputnjik.\nI prema mišljenju naučnog saradnika Instituta opšte istorije Ruske akademije nauka Jevgenija Osipova ovo je čisto pravno pitanje koje će Sarkozi pokušati da reši uz pomoć svojih advokata.\nPrema oceni Nadežde Uzunove iz Ruskog instituta strateških studija bilo je osnova da se pretpostavi da je Sarkozi svojevremeno započeo vojnu kampanju u Libiji, koja je rezultirala svrgavanjem i pogubljenjem Gadafija, kako bi skrenuo pažnju i negirao govorkanja da je novac za predizbornu trku dobio iz Tripolija.\nOcene da će Gadafijeva smrt sa sobom zakopati i priču o njegovom finansiranju Sarkozija bile su očigledno račun bez krčmara.\nTako je francuski politički veb magazin „Medijapart“ aprila 2012, nedelju dana pred drugi krug predsedničkih izbora, objavio libijski dokument iz 2006. godine u kojem pukovnik Gadafi daje dozvolu da se podrži kampanja predsedničkog kandidata Nikole Sarkozija i da se za te potrebe izdvoji 50 miliona evra. Redakcija je objasnila da je taj dokument dobila od bivših visokih libijskih političara koji sada žive u ilegali.\nNaredne 2013. godine britanski „Indipendent“, pozivajući se na izvore bliske istražnom sudiji u Francuskoj, objavio je da postoje materijalni dokazi da je Sarkozi primio više od 50 miliona evra od Gadafija.\nGadafi je ubijen, ali očigledno ne i ućutkan. Pitanje je samo koliko će to „koštati“ Sarkozija. Da li je pet godina nesumnjive slave koju donosi predsednički mandat u Jelisejskoj palati vredno rizika života iza rešetaka?\nZa razmišljanje na tu temu bivšem predsedniku Francuske Nikoli Sarkoziju zasigurno će biti dovoljno 48 sati koliko će provesti u policijskom pritvoru u Nanteru, u zapadnom predgrađu Pariza.\nilegalno, predizborna kampanja, finansiranje, NATO agresija, pritvor, istraga, predsednik, Moamer el Gadafi, Predrag Rajić, Nikola Sarkozi, Libija, Francuska


Izvor: RTS, 11.Apr.2021, 11:05\nOmladinske brigade započele su izgradnju Novog Beograda 11. aprila 1948. godine. Prvi istorijski trag o naseljavanju tog dela prestonice vodi u davnu 1512. godinu. Tada se prvi >> Pročitaj celu vest na sajtu RTS << put pominje selo Bežanija koje je imalo 32 kuće. U blizini su, između dva rata, nikli Novo naselje i Staro sajmište.\nPalata "Srbija" autentična i kvalitetna Jedna od prvih završenih zgrada na Novom Beogradu bila je Palata federacije, danas Palata "Srbija". Na pitanje da li je ova zgrada vremenom izgubila simboliku jedne države, istoričar odgovara da nije slučajno što tolike filmske ekipe dolaze da snimaju, jer tu je sve autentično i sve vrlo kvalitetno.


COVID 19: Deca - skrivene žrtve pandemije | Donacije Unicef Srbija\nCOVID 19: Deca - skrivene žrtve pandemije\nNovi talas pandemije korona virusa pokazao je da još uvek ne možemo da sagledamo koje će biti razmere uticaja koronavirusa na naše društvo. Zbog potrebe da se deluje brzo i efikasno, kako bi se suzbili zdravstveni, socijalni i ekonomski rizicici po decu i članove njihovih porodica, UNICEF Vas poziva da svojom donacijom učestvujete u kupovini medicinske i zaštitne opreme i podržite nastavak zajedničke borbe za srećnije detinjstvo svakog deteta.\nPandemija koju je izazvao korona virus nastavlja da ugrožava živote ljudi i nanosi nesagledive posledice po porodice, nacije i društva. Iako se deca ređe razboljevaju od virusa, ona zapravo predstavljaju skrivene žrtve. Zdravstveni, socijalni i ekonomski rizici sa kojima se suočavaju roditelji imaju veliki uticaj na razvoj dece. Dugotrajna izloženost porodica ovim rizicima, bez adekvatne sistemske i stručno vođenje podrške, može da ostavi dubok trag u životima i budućnosti brojne dece.\nUNICEF je međunarodna organizacija sa ogromnim iskustvom u pružanju pomoći u vanrednim situacijama. Zahvaljujući dugotrajnoj saradnji sa oko hiljadu dobavljača iz celog sveta, te posedovanju najvećeg humanitarnog magacina na svetu, UNICEF je u mogućnosti da obezbedi neophonu i proverenu opremu i robu u najkraćem mogućem vremenskom roku kako bi ostvario svoj cilj pružanja pomoći deci i njihovim porodicama. O našem iskustvu i pouzdanosti govori i činjenica da podržavamo preko 300 vanrednih situacija godišnje i da svoju misiju obavljamo duže od 70 godina.\nOd početka pandemije, UNICEF u Srbiji je zajedno sa brojnim partnerima radio na zaustavljanju širenja virusa, pružanju pomoći u spasavanju života stanovništva i ublažavanju negativnih posledica koje pandemija izaziva u svim segmentima društva. Pored podrške zdravstvenom sistemu, UNICEF nastavlja da pruža podrušku i sistemima obrazovanja i socijalne zaštite, osiguravajući kontinuitet usluga za decu i porodice.\nZahvaljujući donacijama privatnog sektora, angažovanih pojedinaca i nacionalne ambasadorke UNICEF-a u Srbiji Ane Ivanović, obezbedili smo medicinsku opremu: 50 Drager respiratora, od čega je 12 bilo namenjeno prevremeno rođenim bebama, pulsni oksimetar za najugroženije pacijente, 411 protokomera, zaštitnu odeću (71.900 hirurških rukavica, 5.200 zaštitnih kecelja, 167.150 zaštitnih ogrtača, 99.950 hirurških maski, 11.349 skafandera, 5376 vizira, 14.380 maski N95) za zdravstvene radnike koji su na prvoj liniji odbrane od bolesti. Higijenske i porodične pakete dobilo je 16.000 porodica u romskim naseljima, skoro 4.400 hraniteljskih porodica, 19 rezidencijalnih institucija i oko 2.300 osoba u azilnim i prihvatnim centrima, odnosno prihvatnim centrima za izbeglice i migrante.


Sve više radnika Leonija bez upisanog radnog staža u PIO fondu – Radio Koprijan\nhome Ekonomija, Vesti Sve više radnika Leonija bez upisanog radnog staža u PIO fondu\nNovi prigovori radnika na funkcionisanje rada u fabrici „Leoni“, koja ima pogon i u Malošištu, u opštini Doljevac, ovoga puta dotakli su se još jedne osetljive teme, a to je radni staž zaposlenih. Naime, na adrese mnogih medija u ovom kraju, pa i našu, stiglo je više pritužbi sadašnjih ili bivših radnika ove fabrike, koji strahuju da su uskraćeni za radni staž tokom zaposlenja kod ovog poslodavca, što potkrepljuju izvodima iz PIO fonda. S druge strane, iz dobro upućenih izvora, saznajemo da to što na izvodima nije prikazan radni staž za odredjeni period, ne mora nužno da znači da poslodavac nije plaćao staž radnicima, već da je problem nastao u sistemu PIO fonda.\nNaime, pojedini radnici ove fabrike, nakon što su napustili Leoni, proverom u filijalama PIO fonda, bili su zatečeni informacijom da im radni staž nije evidentiran i to za nekoliko godina. Uglavnom se radi o periodu od 2015. do 2018. godine.\nU Leoniju su potvrdili Južnim vestima, da su ove obaveze prema zaposlenima ispunjavali redovno. Ipak, to ne umiruje radnike koji strahuju da će ostati bez radnog staža, tim pre što se, prema pisanju ovog portala, PIO fond još uvek ne oglašava o ovom problemu iako im je zatraženo objašnjenje.\nNaime, Južnim vestima u kompaniji Leoni u pisanom odgovoru su izričito tvrdili da su uvek na vreme uplaćivali sve poreze u budžet Republike Srbije, uključujući i poreze i doprinose na zarade zaposlenih Fondu penzijskog i invalidskog osiguranja, uz konstataciju da su čuli za taj problem kod pojedinih radnika. Naime, prenosi dalje ovaj portal, u kompaniji Leoni kažu da ih je nekoliko zaposlenih krajem 2018. godine obavestilo da u listingu koji su dobili od Fonda za penzijsko i invalidsko osiguranje o ukupnom radnom stažu kod trenutnog poslodavca ne postoje svi podaci.\nKako nezvanično saznaje Radio Koprijan, iz dobro obaveštenih krugova, ovaj problem koji su imali pojedini radnici i sa teritorije opštine Doljevac, a koji su se obratili i našoj redakciji, ne mora nužno da znači da im radni staž nije uplaćen.\nNaime, problem može nastati ne samo zbog neplaćanja doprinosa, koji se prema zakonu moraju izmiriti najkasnije do kraja tekućeg meseca za predhodni, već i zbog problema u sitemu PIO fonda.\nRanije je poslodavac bio dužan da PIO fondu lično u papirnoj formi dostavlja tzv. M4 obrazac, za prijavu podataka za utvrdjivanje staža, odnosno osnovice osiguranja i visine doprinosa, ali je poslednjih godina, od 2015. zbog uvodjenja e-uprave, to bilo moguće uraditi i elektronskim putem. Od ove godine poslodavci nemaju ni tu obavezu, što prema rečima upućenih znači da je problem verovatno nastao u sistemu PIO fonda, jer kako kažu za Radio Koprijan, rupe u radnom stažu, i to ne nužno krivicom poslodavca, poslednjih godina imaju ne samo zaposleni u fabrici Leoni, već i u mnogim drugim preduzećima, bilo privatnim, bilo javnim. Isto tako, dodaju i veliki broj ljudi koji ovih dana prikupljaju dokumentaciju za odlazak u penziju, ma gde da su radili, imaju problem sa poslednjih četiri do pet godina radnog staža.\nPojednostavljeno rečeno, slučajno ili ne, ali sa uvodjenjem e-uprave, identifikovano je mnogo problema u regulisanju radnog staža radnika u našoj zemlji i funkcionisanju PIO fonda. Ti propusti će biti, dodaju naši sagovornici, otklonjeni u narednom periodu i niko ko je iz tog razloga trenutno nevidljiv za penzioni stistem neće bitri oštećen, ali činjenica je da je ta administrativna zavrzlama napravila mnogo problema svim akterima ovog procesa, a radnicima posebno.\n2 thoughts on “Sve više radnika Leonija bez upisanog radnog staža u PIO fondu”\n07.03.2019. u 13:06\nZiveo Vucic i njegovo reforme… Sta god je SNS prstom dotakla to je odma propalo, tako i PIO fond …\n07.03.2019. u 16:48\nSteta je da narod ovako gleda na kompaniju koja je barem koliko toliko podigla standard gradjanima u nasoj opstini.Radim u ovoj fabrici vec petu godinu i zaista se ne mogu pozaliti.Da se radi ,radi se,tu nema pogovora,ali se i placa.Sto se doprinosa tice,trebalo bi znati da se sada ne moze uplatiti plata dok se ne uplate doprinosi .Toliko …..


Više falsifikovanih novčanica u 2016. godini – RADIO TELEVIZIJA BOR\nViše falsifikovanih novčanica u 2016. godini\nBOR, SRBIJA – Prema izveštaju Narodne banke Srbije tokom 2016. godine pronađeno je ukupno 8.266 falsifikovanih novčanica, od kojih je 6.171 bio falsifikat dinarskih, a 2.095 stranih novčanica.\nBroj pronađenih falsifikata porastao je 8,9 odsto u odnosu na 2015. godinu, a što se dinarskih novčanica tiče najčešći su falsifikati apoena od dve hiljade dinara, slede oni od hiljadu i pet stotina, dok novčanice od deset i dvadeset dinara nisu pronađene.\nUkupna vrednost otkrivenih falsifikovanih domaćih novčanica bila oko 9 miliona i 133 hiljada dinara, što je povećanje od približno 19 odsto u odnosu na prethodnu godinu kada je vrednost otkrivenih falsifikovanih novčanica bila nešto veća od sedam i po miliona dinara.\nIako je brojčano manje falsifikovanih novčanica pronađeno u stranoj valuti, njihova vrednost je znatno veća.\nNajviše je bilo falsifikovanih novčanica u evrima, 1.971 ili za 45,2 odsto više nego 2015. godine, i to najviše u apoenima od 100 evra kojih je otkriveno 1.023 komada, ili četiri puta više nego u 2015. Ukupna vrednost ovih novčanica je približno 195 hiljada evra, dva i po puta više u odnosu na dinarske falsifikate.\nMeđu inostranim novcem pronađene su i tri novčanice nemačkih maraka, koje se i 15 godina posle povlačenja iz upotrebe, mogu zameniti, čak i u Srbiji u pojedinim menjačnicama i bankama.\nViše falsifikovanih novčanica u 2016. godini, 16. januar 2017. (RTV Bor)\nTags: apoeni, dinari, evro, falsifikatori, falsifikovani novac, falsifikovanje, falsifikovanje novca, narodna banka srbije, Novac\nPrevious Zaustavljena sezona skijanja u Ski centru Rajkovo\nNext Još pet hiljada zaposlenih u javnom sektoru višak


Direktorat domaćin EUROKONTROL-u :: Direktorat civilnog vazduhoplovstva Republike Srbije\nRepublike Srbije - 21.10.2020 10:20:10\nDirektorat domaćin EUROKONTROL-u\nDirektorat civilnog vazduhoplovstva Republike Srbije bio je u četvrtak 26.aprila domaćin proširenog sastanka Predsedničkog biroa Privremenog saveta EUROKONTROL-a.\nU Beogradu je tim povodom boravio i generalni direktor EUROKONTROL-a Emon Brenan, s obzirom da je ovo prvi put da je Srbija bila domaćin tako važnog skupa za civilno vazduhoplovstvo Evrope.\nPredsednički biro Privremenog saveta predstavlja operativno telo privremenog saveta EUROKONTROL-a koje čine predsednik i potpredsednici Privremenog saveta, generalni direktor EUROKONTROL-a i sekretar Privremenog saveta.\nSastanak je uspešno završen uz osvrt na sve važne teme u radu Privremenog saveta, kao i EUROKONTROL-a. Najviše se razgovaralo o još boljoj komunikaciji kako bi EUROKONTROL bio pristupačniji svakoj od država članica. Konstatovano je da su produktivniji kontakti sa 41 državom članicom potrebni kako bi EUROKONTROL mogao da pruži podršku svim zemljama.\nRazgovarano je i o novom strateškom planu za period od pet godina koji će se naći pred članovima Upravnog odbora EUROKONTROL-a.\nČinjenica da je ovakav skup na najvišem niovu održan u Beogradu još jednom potvrdjuje značaj Republike Srbije u vazduhoplovnoj zajednici Evrope.


Demonstranti u Lugansku ojačavaju barikade | Mondo Portal\nDemonstranti u Lugansku ojacavaju barikade\n25. februar, 17:10\nDemonstranti u Lugansku ojačavaju barikade 0 Podeli Podeli na facebook Podeli na twitter Podeli na viber Pošalji na mail\nSvet 09.04.2014. / 09:22 16:53\nIzvor MONDO/Agencije 09.04.2014. / 09:22 16:53\nProruski demonstranti ojačavaju danas barikade i pripremaju molotovljeve koktele u lokalnom sedištu ukrajinske Službe državne bezbednosti (SBU) koje su zauzeli u u Lugansku na istoku Ukrajine.\nPrethodno je je Vlada u Kijevu zapretila da bi mogla da upotrebi silu za uspostavljanje reda.\nAktivisti, mnogi sa fantomkama i maskama, grade barikade koristeći gume, drvene sanduke i vreće sa peskom, pripremaju molotovljeve koktele, a nekoliko njih drže automatske puške.\nAgencije su javile da je 56 talaca napustilo rano jutros zgradu posle pregovora demonstranata i zvaničnika, ali je portparolka lokalne policije rekla da su ti, prvi, izveštaji o taocima netačni.\n"Oni koji su otišli nisu bili spremni da ostanu i da se bore", rekao je portparol demonstranata koji se predstavio kao Vasilij i dodao da će se "njegovi vojnici" boriti dok referendum o nezavisnosti ne bude održan.\nDemonstranti su nastavili da drže u okupaciji sedište Službe bezbednosti Ukrajine u istočnom gradu Lugansku, dok stotine njihovih pristalica kampuje ispred zgrade i uzvikuje "Putin! Putin!", u znak podrške ruskom predsedniku.\nDemonstranti su izdali i video saopštenje u kojem su upozorili da će svaki nasilni upad u zgradu biti dočekan silom.\nU videu, koji su objavili ukrajinski mediji, maskirani muškarac, koji je demonstrante identifikovao kao ukrajinske veterane sovjetskog rata u Avganistanu, upozorio je vlasti šta će im se desiti ako pokušaju nasilno da ponovo preuzmu zgradu: "Dobro došli u pakao, onda!".\nUkrajinska služba bezbednosti ranije je saopštila da su separatisti, naoružani ekplozivom i drugim oružjem, dozvolili da tokom noći 56 talaca napusti zgradu. Portparolka te službe navela je da u zgradi više nema talaca.\nPredstavnica regionalne policije, Tetjana Pohukaj opovrgla je, međutim, tu izjavu, navodeći da u zgradi uopšte nije bilo talaca, prenosi novinska agencija Interfaks.\nSlužba bezbednosti je navela da se pregovori sa separatistima nastavljaju i da je poslanicima dozvoljeno da neometano ulaze i izlaze iz zgrade.\nZgrada službe bezbednosti u Lugansku je jedna od vladinih zgrada koje su u nedelju zauzeli proruski demonstranti, u eskalaciji protesta zbog smene predsednika Ukrajine Viktora Janukoviča u februaru i uspostavljanja prelazne vlade.\nPrema rečima poslanika Serhija Tihipka, povezanog sa prethodnom ukrajinskom vladom, demonstranti ne žele da se istok zemlje otcepi, već samo traže da Ukrajina postane federalna država sa širokom regionalnom autonomijom. On je pozvao vlasti da ne preduzimaju silu već da pokušaju mirnim pregovorima da povrate zgradu u Lugansku.\nPretvaranje Ukrajine u federaciju ključni je zahtev Rusije, koji nova kijevska vlada odbija da ispuni, nazivajući to uvodom u rascep zemlje.\nPortparolka gradske policije Tatjana Popukaj rekla je da se razgovori sa demonstrantima nastavljaju i izrazila nadu u mirno rešavanje situacije, jer "nikome nisu potrebne krv i smrt ".\nI ukrajinski ministar unutrašnjih poslova Arsen Avakov tvrdi da će rešenje za krizu biti pronađeno u roku od narednih 48 sati.\n"Za one koji žele dijalog, predlažemo razgovore i političko rešenje, a manjina koji želi sukobe dobiće čvrst odgovor ukrajinskih vlasti", upozorio je Avakov.\nU Donjecku, gde demonstranti i dalje drže u okupaciji jednu vladinu zgradu, regionalni guverner sastao se sa ključnim predstavnicima proruskih demonstranata kako bi pokušali da reše krizu.\nIstok Ukrajine uglavnom je proruski orijentisan i u toj oblasti živi velika populacija Rusa, koji su snažno ekonomski i kulturno povezani sa Rusijom.\nUkrajinska vlada i SAD optužuju Moskvu da podstiče nemire kao uvod u drugu rusku vojnu invaziju, poput prošlomesečnog preuzimanja Krima.\nPrema NATO, oko 40.000 ruskih vojnika razmešteno je duž granice sa Ukrajinom.\nRusko ministarstvo spoljnih poslova uzvratilo je danas na optužbe Zapada, pozivajući SAD da prestane da koristi međunarodne organizacije kao sredstva za "pogoršanje tenzija oko Ukrajine".\n"Dnevne aktivnosti ruskih trupa na nacionalnoj teritoriji ne prete bezbednosti SAD ni drugih država članica OEBS. Pokušaji da Rusija bude optužena za gomilanje vojnika su neosnovani", navode se u današnjem saopštenju ruskog ministarstva.\nParlament Krima u petak usvaja novi ustav\nNa istorijskoj sednici parlament Krima bi u petak trebalo da usvoji novi ustav republike, piše danas moskovski dnevnik Komersant.\n"Sazvao sam vanrednu sednicu za petak. To će biti istorijska sednica Državnog veća na kojoj će biti usvojen Ustav Krima kao subjekta Ruske Federacije", potvrdio je predsednik parlamenta Krima Vladimir Konstantinov.\nNovi ustav definiše republiku kao demokratsku i navodi da je njena teritorija "ujedinjena i nedeljiva", mada dokumentom nisu predviđena nacionalna niti kulturna autonomija regiona, navodi moskovski dnevnik.\nKomersant navodi, pozivajući se na izvore na Krimu, da će broj poslanika parlamenta biti smanjen sa 100 na 50 i da će učešće poslanika izabranih sa partijskih lista biti manji za 25 odsto.\nDokument je pisala grupa poslanika na čelu sa Grigorijem Iofeom, prvim zamenikom predsednika parlamenta u saradnji sa ruskim kolegama koji su imali ključnu ulogu na izradi novog ustava Krima, prenosi Glas Rusije.


Poznati skoro svi učesnici NBA plej-ofa\nSledeće srede završava se ligaški deo sezone u najjačoj košarkaškoj ligi sveta, a već sada su poznati praktično svi učesnici plej-ofa. Na Zapadu se i zvanično zna najboljih osam, dok je na Istoku, šest ekipa obezbedilo doigravanje, a Detroit i Čikago samo u teoriji mogu da ostanu bez plasmana u završnicu šampionata. Međutim, ko će sa koje pozicije ući u plej-of, veliko je pitanje, pogotovo na Zapadu, gde je raspored od trećeg do osmog mesta podložan velikim promenama.\nOd košarkaša iz Srbije i Crne Gore, u NBA doigravanju učestvovaće po svemu sudeći samo Peđa Stojaković i Saša Pavlović. Stojakovićevi Nju Orleans Hornetsi plasman u plej-of su obezebedili prekisnoć u Majamiju, ali su sinoć u svojoj dvorani poraženi od Finiksa - 105:100, tako da su značajno umanjili šanse da završe na jednom od prva četiti mesta u svojoj konferenciji, koje donosi prednost domaćeg terena. Domaći su svakako bili umorni posle 53 minuta u Majamiju veče ranije, ali su Sansi takođe imali sjajnu taktiku da primoraju plejmekera Krisa Pola da šutira što više. Pol je završio sa 29 poena i 16 asistencija, ali je šutnuo čak 29 puta iz igre. Dejvid Vest je završio sa 28 poena i 12 skokova, a Peđa Stojaković sa 18 koševa, sedam uhvaćenih i četiri ukradene lopte.\nKlivlend je na svom parketu pobedio Vašington - 98:86 i tako zadržao vođstvo nad Lejkersima u borbi za prednost domaćeg terena tokom čitavog plej-ofa. Prednost domaćeg parketa na Istoku, Lebron Džejms i saigrači ostvariće eventualnim trijumfom u Filadlelfiji sutra uveče ili porazom Bostona u Majamiju iste večeri. Lebron je predvodio ujednačeni napad Kavsa sa 21 poenaom, 7 asistencija i 6 skokova, dok je Saša Pavlović za pet minuta igre postigao 5 poena.\nOd ostalih košaraša iz Srbije, vrlo dobro individualno veče imao je Nenad Krstić sa 17 poena, 5 skokova, po 3 asistencije i blokade u Denveru, ali je njegov Oklahoma Siti poražen - 122:112. Nagitsi su tako došli do osme uzastopne pobede i najboljeg skora u istoriji kluba, koji će im, po svemu sudeći doneti poziciju drugog nosioca na Zapadu, i prednost domaćeg parketa u prva dva kola plej-ofa.


Skariolo zamenio Đorđevića u Virtusu - Povezane vesti - Naslovi.net\nSkariolo zamenio Đorđevića u Virtusu\nSerđo Skariolo, doskorašnji pomoćni trener Toronta, novi je trener ekipe Virtusa, koji se nedavno rastao sa Aleksanrom Đorđevićem. Danima se po njegovom rastanku sa Toronto Reptorsima nagađalo gde bi mogao da nastavi karijeru i konačno je prelomio… »\nItalijanski stručnjak Serđo Skariolo zvanično je novi trener košarkasa Virtusa, saopštio je danas klub iz Bolonje. Skarilo je na klupi italijanskog šampiona zamenio srpskog trenera Aleksandra Ðorđevića, sa kojim klub nije nastavio saradnju… »\nBivši selektor reprezentacije Španije Robert Moreno novi je trener Granade, saopštio je taj klub. Moreno je sa novim klubom potpisao dvogodišnji ugovor. On će na klupi zameniti Dijega Martinesa koji prošle sezone vodio tim do četvrtfinala Lige… »\nDva košarkaška trenera rešila pitanje zaposlenja za narednu sezonu. Čuveni italijanski trener Serđo Skariolo postao je danas zvanično novi šef struke Virtusa iz Bolonje. Dugo se špekulisalo da će se to dogoditi, mada kada je Virtus ubedljivo… »\nIskusni Italijan se vraća u Evropu nakon tri godine u NBA ligi! Serđo Skariolo je novi šef stručnog štaba Virtusa iz Bolonje! Aktuelni selektor Španije će na klupi slavnog kluba naslediti Aleksandra Đorđevića. Sale nije nastavio saradnju sa… »\nSada je i zvanično, trofejni Španac je zamenio Aleksandra Đorđevića na mestu trenera Virtusa. Sada je i zvanično, trofejni Španac je zamenio Aleksandra Đorđevića na mestu trenera Virtusa. Aleksandar Đorđević je doneo titulu posle 20 godina… »\nFOTO: AP Skarilo je na klupi italijanskog šampiona zamenio srpskog trenera Aleksandra Đorđevića, sa kojim klub nije nastavio saradnju. Ovaj 60-godišnjak iz Breše je od 2018. godine angažovan u NBA ligi kao asistent u Toronto Raptorsima, a trenutno… »\nBivši selektor Španije ima novi klub. Posle tri sezone otišao je Dijego Martinez Penjas iz Granade, visoko uzdignuta čela, pošto ju je doveo do Lige Evrope. Klupa je bila upražnjena od kraja sezone do danas. Granada je zvanično obavestila javnost… »\nSkariolo zvanično nasledio Đorđevića u Virtusu\nItalijanski stručnjak Serđo Skariolo zvanično je novi trener košarkasa Virtusa, saopštio je klub iz Bolonje. Skariolo je na klupi italijanskog šampiona zamenio srpskog trenera Aleksandra Ðorđevića, sa kojim klub nije nastavio saradnju. Skariolo… »\nVečernje novosti pre 53 minutajoš 3 povezane\n"Uvek je pričao da sve može da se završi novcem": Kolege osumnjičenog Džonića kažu da je bio prgav i osvetoljubiv: "Nismo se iznenadili kad je uhapšen"


Odsek za medijske studije obeležio 15 godina rada | Autonomija\nNa manifestacijama je učestvovalo više od 100 studenata, nastavnika, saradnika, naučnika i medijskih stručnjaka iz 13 zemalja\nOdsek za medijske studije Filozofskog fakulteta u Novom Sadu obeležio je sinoć 15 godina postojanja dodelom nagrada za najbolje studentske radove na Festivalu “On the record”.\nPetnaest godina rada taj odsek je obeležio od 9. do 14. septembra Međunarodnom letnjom školom novinarstva „Nove tehnologije, nove odgovornosti“, tradicionalnom, 11. po redu Međunarodnom konferencijom „Mostovi medijskog obrazovanja“ i šestim po redu Festivalom „On the record“.\nNa tim manifestacijama učestvovalo je više od 100 studenata, nastavnika, saradnika, naučnika i medijskih stručnjaka iz 13 zemalja: Albanije, Bosne i Hercegovine, Bugarske, Crne Gore, Grčke, Hrvatske, Kipra, Mađarske, Nigerije, Rumunije, Severne Makedonije, Slovenije i Srbije.\nManifestacije su organizovane i u sklopu obeležavanja 65 godina Filozofskog fakulteta.\nRazgovaralo se o novinarskoj etici i odgovornosti u savremenim medijima, o mobilnom novinarstvu, data novinarstvu, fekt čekingu, novinarstvu bez ekonomskih i političkih pritisaka, izveštavanju o kriminalu i korupciji, novim modelima finansiranja, istini, post-istini i činjenicama, platformama i algoritmima u javnoj sferi, raskoraku između teorije i prakse u edukaciji novinara, menjanju novinarstva u svetlu novih tehnologija, populizmu u medijima.\nDodela nagrada studentima za najbolje radove održana je sinoć u Kulturnoj stanici dvorca „Eđšeg“.\nManifestacije su pomogli Fondacija “Hans Zajdel”, Misija OEBS-a u Srbiji, Ambasada SAD-a u Srbiji, Fondacija “Zoran Đinđić”, “OPENS 2019 – Omladinska prestonica Evrope Novi Sad” i Pokrajinski sekretarijat za visoko obrazovanje i naučno-istraživačku delatnost.


Pravo Evropske Unije | Studenti.rs\nDodao: justicija2018 dana 15/5/18 • Svrstano u: Pravo,Seminarski radovi\nIme predmeta: Pravo EU • Ime profesora: Doc. Dr Milijana Danevska • Školska godina: 2017 •\nEvropska Unija, je najznačajnija svetska ekonomsko politička integracija i predstavlja jezgro procesa evropske integracije i ujedinjenja u koji nastoje da se uključe sve zemlje Evrope. Nakon završetka hladnog rata u okviru EU počelo se razmišljati o proširenju EU na zemlje Istočne i Jugoistočne Evrope.\nCilj EU je širenje u cilju ekonomskog i političkog prosperiteta Evrope.\nNekadašnje socijalističke zemlje su zainteresovane za članstvo u EU pre svega iz ekonomskih razloga zbog sanacije i napretka svoje privrede, ali i političkih razloga.\nPristupanje Uniji je pokretački faktor koji raščišćava tržište i pospešuje međunarodnu konkurentnost. To je dvosmerna ulica, koja širi mogućnosti učešća u svetskom razvoju i procesima, dok istovremeno obezbeđuje zaštitu od loših spoljašnjih uticaja. Većina političke elite i društva smatra da je pristupanje Evropskoj uniji igra sa pozitivnim rezultatom.\nJavnost u Zapadnoj Evropi drži da korist od proširenja Evropske unije imaju uglavnom države koje pristupaju Uniji, dok će dodatne troškove morati da podmire sadašnje države članice. Malo je dokaza da su ljudi sa ovakvim mišljenjem svesni suštinskih koristi koje je zapadnoevropski biznis imao od liberalizacije tržišta Srednje i Istočne Evrope.


Finansijska pomoć EU za BiH: Za period 2021-2027 bh. vlasti moraju pronaći rješenja\nNaslovnica VIJESTI BiH Finansijska pomoć EU za BiH: Za period 2021-2027 bh. vlasti moraju pronaći...\nOrganizacije civilnog društva u BiH su pozvane da se više uključe u sve faze ciklusa politika\nU Sarajevu je u srijedu održan godišnji sastanak na kojem je dat pregled planiranja i implementacije finansijske podrške koju Evropska unija pruža Bosni i Hercegovini. Evropska unija investira oko 530 miliona eura za period 2014-2020, što je čini vodećim donatorom u zemlji, prenosi Anadolu Agency (AA).\nSastanak je okupio predstavnike svih nivoa vlasti u BiH, Evropske unije i država članica EU, te civilnog društva u ulozi posmatrača. Sastankom su predsjedavali Edin Dilberović, nacionalni koordinator BiH za IPA-u, i Michela Matuella, šefica Odjela za Albaniju i BiH pri Generalnom direktoratu Evropske komisije za politiku susjedstva i pregovore o proširenju.\nU fokusu rasprave su bili rezultati postignuti u poljima u kojima se pruža pomoć Evropske unije, tačnije demokratija i upravljanje, vladavina prava i temeljna prava, konkurentnost, inovacije i poljoprivreda, ruralni razvoj, okoliš, energija i transport, te obrazovanje, zapošljavanje i socijalne politike. Razgovor je također bio usmjeren na to kako buduće finansiranje može najbolje pomoći BiH da ispuni reformske prioritete postavljene u Mišljenju Evropske komisije o zahtjevu BiH za članstvo u EU.\nU pripremi novog finansijskog paketa za period 2021-2027, predstavnici EU su ponovno istakli da je neophodno da vlasti u BiH nađu adekvatna interna rješenja da bi se ubrzala provedba programa, poboljšala učinkovitost i osigurala vidljivost postignutih rezultata u korist BiH građana.\nPrethodni članakOd sada možete odsjesti u kući u kojoj je rođen Harry Potter\nSljedeći članakČetvrti nastavak “John Wicka” neće biti posljednji, Lionsgate najavio peti dio (VIDEO)


Premijerka Srbije Ana Brnabić izjavila je danas da će u cilju suzbijanja epidemije korona virusa od subote, 23. oktobra, biti uvedene kovid propusnice.\nKovid sertifikati – potvrda o vakcinaciji, testovi i preležana korona\nPremijerka Srbije Ana Brnabić izjavila je danas da se kovid sertifikati ne odnose samo na to da je vakcina primljena, već može i da bude potvrda da su urađeni tastovi, ali su predviđena vremenska ograničenja do kojih važe.\nOna je, posle sednice Kriznog štaba, rekla da je validan kovid sertifikatak ukoliko je neko primio treću dozu, ili drugu ako nije prošlo više od sedam meseci od druge doze.\nTakođe i ukoliko je neko preležao koronu, ali da od tada nije prošao isti vemenski period, odnosno sedam meseci.\nValidan je i kovid sertifikat ako je PCR test negatavan, ali ne stariji od 72 sata, kao i negativan antigenski test ne stariji od 48 sati.\nPrema njenim rečima, redar će moći da traži uz korona sertifikat lični dokument sa fotografijom izdatom od zvaničnog organa, kao što su lične karte i pasoši, ali će zbog toga Vlada morati da donese uredbu.\nOna je navela da će građani moći da pokažu korid sertifikat u papirnom obliku ili na mobilnom telefonu, kao i da će na njima moći da se proveri kod.


Buš će se tokom posete Aziji fokusirati na trgovinu i terorizam\nPredsednik Buš ove nedelje putuje u Aziju gde će sa drugim liderima Pacifičkog basena diskutovati o trgovini i terorizmu. Predsednik će posetiti Singapur, Indoneziju i Vijetnam, gde će prisustvovati Forumu za azijsko-pacifičku ekonomsku saradnju.\nOvo će biti predsednikova druga poseta Singapuru i Indoneziji i prva poseta Vijetnamu. Savetnik za nacionalnu bezbednost u Beloj kući, Stiven Hedli, kaže da će predsednik Buš imati prepun dnevni red.\n”Poseta Aziji će predsedniku omogućiti da unapredi interese američkog naroda sklapanjem partnerstva sa azijskim zemljama i radom na izazovima sa kojima smo suočeni, poput terorizma i bolesti. On će nastojati da osigura da američki radnici i poslovne firme steknu priliku da iskoriste prednosti jednog od ekonomski najnaprednijih regiona u svetu.“\nNakon dugog leta i sletanja u Moskvu radi punjenja aviona gorivom, gde će se na kratko sastati sa ruskim predsednikom Vladimirom Putinom, predsednik Buš će doputovati u četvrtak pre podne u Singapur. Stiven Hedli kaže da će tokom posete Singapuru, predsednik održati govor sa ciljem da uspostavi ton čitavoj poseti, u kojem će naglasiti načine na koje Sjedinjene Države i azijske zemlje mogu da saradjuju na rešavanju teških izazova.\n”Reč je o radu Sjedinjenih Država na rešavanju regiobalnih pitanja u Aziji, ali je zapravo sve više reč o saradnji Sjedinjenih Država i njihovih azijskih partnera na rešavanju tih pitanja u globalnom smislu. Predsednik će izneti svoju viziju izgradnje mirnih i naprednih društava u Aziji koja bi bila u stanju da se hvataju u koštac sa brojnim izazovima.“\nBušov savetnik za nacionalnu bezbednost je rekao da će predsednik Buš na samitu APEC-a, u Vijetnamu, i na zvaničnim sastancima sa vijetnamskim funkcionerima, govoriti o ekonomskim izazovima i dinamici promene. Do ove posete dolazi samo nekoliko dana pošto je Vijetnam saznao da će biti primljen u Svetsku trgovinsku organizaciju, pa će predsednik, prema očekivanjima, naglasiti potrebu za većim ekonomskim reformama i trgovinskom liberalizacijom. Stiven Hedli je rekao da će lideri APEC-a, na marginama samita, verovatno diskutovati o regionalnim bezbednosnim pitanjima, - najviše o nuklearnim ambicijama Severne Koreje. Hedli nije skrivao da će predsednik pokrenuti i pitanje opasnosti od terorizma.\n”Predsednik će ponovo potrvrditi centralnu važnost slobode u Aziji, nastaviti da ohrabruje nastojanja u ratu protiv terorizma i preneti svoju viziju pametnog razvoja, zasnovanog na milenijumskom principu dobrog upravljanja, investiranja u gradjane i ekonomske slobode.“\nMere bezbednosti biće veoma stroge tokom predsednikove posete, posebno u Indoneziji. U subotu je u jednom američkom restoranu brze hrane u Džakarti, eksplodriala bomba, ranivši jednu osobu. Na pitanje o tom incidentu, funkcioneri Bele kuće su samo rekli da predsednik dolazi na poziv vlade Indonezije i da njegova poseta neće biti otkazana.


Američki Senat raspravljao o Bosni i Hercegovini\nSjedinjene Američke Države moraju istovremeno rješavati pitanje Srbije i Kosova te Bosne i Hercegovine. Bosna i Hercegovina ne smije biti ostavljena po strani dok se rješava ovo pitanje, čulo se na saslušanju pred podkomitetom za Evropu i regionalno-sigurnosnu saradnju Komiteta za vanjske poslove američkog Senata.\nPred senatorima u dva odvojena panela su se našli specijalni izaslanik State Departmenta za Zapadni Balkan Matthew Palmer te analitičar CEPA Janusz Bugajski i profesorica Majda Ruge sa Univerziteta Johns Hopkins u Washingtonu, prenosi N1.\n“Kada se radi o Bosni i Hercegovini, podržavamo napore za postizanje sporazuma ili kompromisa koji omogućava formiranje vlasti na svim razinama, kao i podnošenje bosanskohercegovačkog ANP-a NATO-u. I dalje nalazimo razočaravajuće vođstvo kako na entitetskoj, tako i na državnoj razini koje se ponaša parohijalno, nacionalistički i podložno riziku, radeći malo kako bi pomogli običnim građanima. Kako se nova generacija političkih lidera pojavila na kantonalnoj i općinskoj razini, posebno u Kantonu Sarajevo, ima razloga za nadati se. I dalje smo optimistični da Bosna i Hercegovina može uspjeti, i kao jamac Daytonskog mirovnog sporazuma ostajemo posvećeni teritorijalnom integritetu i suverenitetu zemlje“, kazao je u uvodnom obraćanju senatorima Palmer.\nU raspravi koja se povela o stanju u Bosni i Hercegovini demokratska senatorica Jeanne Shaheen željela je znati kako se stvari razvijaju na terenu po pitanju vlasti u Bosni i Hercegovini. Palmer je ovdje imao vrlo zanimljivo mišljenje o članu Presjedništva Bosne i Hercegovine Miloradu Dodiku.\n„U prošlosti smo imali nekoliko pokušaja reformi, ali stvari se odvijaju sporo, samo da navedem nekoliko primjera – Aprilski paket i Butmirski razgovori, oni koji blokiraju promjene su oni koji imaju najviše interesa od ovakvog stanja na Balkanu. Moram istaknuti da je recimo izborna reforma veoma važna kada je u pitanju popravljanje situacije u BiH. Pokušavamo izvršiti pritisak da se formira Vijeće ministara i da se pošalje ANP, glavna prepreka tome je Milorad Dodik koji blokira sve što bi dovelo do napretka. ANP nije članstvo u NATO-u nego je proces reformi. Dodik je više zabrinut za svoju poziciju u Republici Srpskoj nego što je zabrinut za poziciju u Bosni i Hercegovini“, kazao je Palmer i još jednom ponovio kako je primjer vlasti u Kantonu Sarajevo primijer na koji se trebaju svi ugledati.\nUgledni američki analitičar i poznavalac Balkana Janusz Bugajski pak smatra, da kada je u pitanju Bosna i Hercegovina, da SAD moraju ozbiljno razmisliti o imenovanju posebnog izaslanika za BiH koji bi se detaljno posvetio stanju i rješavanju problema.\n„Bosna nije multietnička zemlja, već je udruženje etničkih feuditeta u kojem nacionalističke stranke održavaju status quo kako bi zaštitile svoje plijenove i mreže patronata. Bosna i Hercegovina nema efikasnu središnju vlast, srpski entitet uporno prijeti otcjepljenjem, hrvatski nacionalisti sve više zahtijevaju treći entitet, a Bošnjaci u sredini zaokupljeni frustracijama. Vođa bosanskih Srba Milorad Dodik zaprijetio je da će torpedirati brojne reforme na državnoj razini, uključujući formiranje zajedničkih oružanih snaga, državnog suda i policijske agencije, dok je dovodio u pitanje druge nadležnosti koje su sa dva entiteta prenesene na državni nivo. U ovom ozračju paralize države, srpski entitet neprestano se kretao od autonomije ka suverenitetu i njegovi su vođe, uz finansijsku i političku podršku Moskve, podigli izglede za razdvajanje i ujedinjenje sa Srbijom. Ovo je primamilo neke političare bosanskih Hrvata da zatraže treći entitet i podjelu Bosanske federacije. U međuvremenu, bošnjački muslimanski čelnici upozorili su na novi rat, jer su opredijeljeni za obranu teritorijalnog i ustavnog integriteta Bosne“, istaknuo je Bugajski.\nSlično mišljenje je ponudila i profesorica Univerziteta Johns Hopskins Majda Ruge koja je na svjedočenje pred Senatom došla iz posjete regionu.\n„Prebrzi napredak i bez pune koordinacije s evropskim saveznicima dovodi u opasnost temeljne politike i principe koje podržavaju uzastopne američke administracije obje strane: održavanje teritorijalnog integriteta i nepovredivosti granica i dalje je presudno za stabilnost regiona. Bilo koji pristup koji uključuje promjene granica rizikuje da proizvede nenamjerene posljedice. Čak je i puki razgovor o takvoj mogućnosti američkih zvaničnika opasan jer podstiče one koji promoviraju programe secesije kao što su Milorad Dodik i Republika Srpska. U tom kontekstu, želim podsjetiti ovaj odbor da širom regiona najvažniji uzrok političke nestabilnosti nisu etničke tenzije. Nedavno istraživanje javnog mnijenja, provedeno u Međunarodnom republikanskom institutu, pokazalo je da više od 50 posto građana u svim etničkim grupama u BiH identifikuje organizovani kriminal kao sigurnosnu prijetnju broj jedan, a ne pripadnike drugih etničkih grupa“, navela je Ruge.\nSvi govornici su se suglasili da SAD u narednom periodu mora predano raditi kako bi se riješilo pitanje otvaranja pregovora između EU i Sjeverne Makedonije i Albanije o pridruživanju koji su blokirani zbog negodovanja Francuske i Holadnije.\nKada su u pitanju pregovori Srbije i Kosova, istaknuto je da je neophodno da se ubrzaju i da se obje strane iskreno vrate pregovaranju o pitanjima koja stoje već dugo na stolu.\nZajednička je ocjena da je dobro što je Sjeverna Makedonija dobila zeleno svjetlo od američkog Senata za ratifikaciju članstva u NATO-u što će dodatno doprinijeti stabilnosti u regionu.\nBugajski i Ruge su pozvali američku administraciju i političare da budu još prisutniji u regionu Zapadnog Balkana kako bi zajedno s drugim saveznicima mogli biti jasna protuteža aktivnostima Rusije, Kine i Turske koji imaju različite interese i uticaje u regionu Zapadnog Balkana.


Održana konferencija „Energetika na Balkanu: Tranzicija ka obnovljivim izvorima energije i poboljšanje energetskih mreža“ - EkoForum\nPotpredsednica Vlade Republike Srbije i ministarka rudarstva i energetike Zorana Mihajlović izjavila je danas na konferenciji „Energetika na Balkanu da je energetika, posebno sektor obnovljivih izvora, najbitniji za privredni razvoj, investicije i nova radna mesta, posebno u momentima krize.\nMihajlović je na konferenciji „Energetika na Balkanu: Tranzicija ka obnovljivim izvorima energije i poboljšanje energetskih mreža“, koju organizuje predstavništvo Konfederacije italijanske industrije u Srbiji (Confindustria Serbia), istakla da je energetsku bezbednost u narednim decenijama nemoguće planirati bez brige o životnoj sredini i saradnje i povezivanja.\nZajedno sa investitorima, našim partnerima iz Italije i ambasadorom, razgovaraćemo o unapređenju bilateralnih odnosa i poboljšanju saradnje u energetskom sektoru, dodala je Mihajlović.\nPrema njenim rečima, od 2009. godine Srbija i Italija su strateški partneri, italijanske kompanije koje posluju kod nas zapošljavaju približno 50.000 ljudi, ali je važno da se povećaju investicije u energetici, pre svega u obnovljive izvore energije (OIE).\nPotpredsednica Vlade je navela da se energetika i obnovljivi izvori energije prirodno nameću kao sektor koji može da donese privredni rast, investicije i nova radna mesta.\nImamo potpuno nov zakonodavni okvir, pohvaljen od cele Evrope, posebno Zakon o korišćenju OIE, ali i sve uslove za nove investicije i potrebno je da što pre počnemo da sarađujemo. Sada je trenutak da pokrenemo potpuno novi investicioni ciklus i da javni sektor i privatne kompanije učestvuju u tome, poručila je ona.\nKoristan link: Konfederacije italijanske industrije u Srbiji\nIzvor/Foto: EkoForum/P. Ranković


Izetbegović pisao predsjedniku Srbije Borisu Tadiću – Informer\nIzetbegović pisao predsjedniku Srbije Borisu Tadiću\nS ciljem rješavanja pitanja korištenja poljoprivrednog zemljišta građana Mjesne zajednice Janja, koje se nalazi na desnoj obali Drine, član Predsjedništva BiH Bakir Izetbegović uputio je pismo predsjedniku Republike Srbije Borisu Tadiću, saopćeno je iz Predsjedništva.\nU pismu, referirajući se na razgovore vođene tokom nedavne zvanične posjete srbijanskog predsjednika Bosni i Hercegovini, član Predsjedništva BiH Izetbegović je pozvao predsjednika Borisa Tadića da pomogne rješavanje ovog otvorenog pitanja, uspostavom privremenog graničnog prijelaza za pogranični saobraćaj, koji bi funkcionisao do definisanja državne granice dvije zemlje.\nOcijenio je da bi to vlasnicima omogućilo pristup njihovom zemljištu, a bilo bi korisno i u kontekstu trenda poboljšanja bilateralnih odnosa.\n“ Građani BiH o kojima je ovdje riječ imaju velikih poteškoća u pristupu i eksploataciji navedenog poljoprivrednog zemljišta već dugi niz godina. Nema sumnje da bi praktično rješavanje njihovog problema bilo od velike koristi, kako za njih same, tako i za ukupne odnose Bosne i Hercegovine i Republike Srbije“, navodi se u Izetbegovićevom pismu Tadiću.\n“FIS” poklonio bonove nezbrinutoj djeci


sankcije Iranu - Sputnjik Srbija\n16:34 13 April 2021\nAmerika odustala od obnavljanja sankcija Iranu, Rusija podržala odluku\nSjedinjene Američke Države povukle su nalog administracije Donalda Trampa o obnavljanju sankcija Ujedinjenih nacija protiv Irana, sledi iz pisma vršioca dužnosti stalnog predstavnik SAD-a pri UN, Ričarda Milsa, članovima Saveta bezbednosti. Kremlj podržava odluku i nada se povratku Amerike Zajedničkom sveobuhvatnom akcionom planu za Iran.\nEU okreće leđa dolaru\nEU je još 2018. pokrenula dugoročni plan za širu upotrebu evra u globalnoj ekonomiji radi bolje zaštite građana i kompanija od spoljnih potresa, čineći međunarodne finansije i monetarni sistem otpornijim. Unija napreduje sa detaljnim planom, nastojeći da zaštiti blok od potencijalnih valutnih šokova smanjenjem dominacije američkog dolara, piše Blumberg.\nLavrov: Nema osnova za produžetak embarga na oružje Iranu\nRusija ne vidi osnova da se produži embargo na oružje Iranu, a svaki pokušaj da se embargo učini neograničenim je nelegitiman, takvi potezi Sjedinjenih Američkih Država neće biti uspešni, izjavio je ministar spoljnih poslova Rusije Sergej Lavrov.\nTeheran: Amerika sankcijama nije zaustavila prodaju iranske nafte\nAmerika nije uspela primenom sankcija da zaustavi prodaju iranske nafte, bez obzira što je njen cilj bio da na svede „na nulu“ prodaju „crnog zlata“, izjavio je potpredsednik Irana Eshak Džahangiri.\nIzraelski premijer Benjamin Netanijahu pozvao je međunarodnu zajednicu da uvede sankcije Iranu „koje će ga paralisati“ i obećao da neće dozvoliti Teheranu da stvori nuklearno oružje.\nSAD su upisale pet nuklearnih naučnika iz Irana na sankcioni spisak, izjavio je američki državni sekretar Majk Pompeo.\nUkinuti sankcije Iranu: Koronavirus je zajednička nesreća\nKina je pozvala zemlje sveta da ukinu sankcije protiv Irana u uslovima kada se zemlja bori sa teškim posledicama korona virusa.\nUvođenje američkih sankcija Centralnoj banci Irana govori o tome da Vašington više nema načina da vrši pritisak na Teheran, izjavio je direktor Centralne banke Irana Abdolnaser Hemati.\nTramp: Nastavićemo da povećavamo pritisak na Iran\nSjedinjene Američke Države pokazale su veliko strpljenje prema Iranu, ali to ne znači da će to raditi i dalje, iako ne traže sukob sa tom zemljom, izjavio je američki predsednik Donald Tramp.\nAmerika samo jednoj zemlji i dalje dozvoljava da koristi iranske energente\nSjedinjene Američke Države su ponovo produžile isključenje Iraka iz sankcija na isporuku energenata iz Irana, saopštio je predstavnik Stejt departmenta.\nMoskva razume odluku Irana o delimičnom povlačenju iz nuklearnog sporazuma\nMoskva poziva sve zemlje da ne odustaju od kupovine energenata od Irana, saopštilo je Ministarstvo inostranih poslova Rusije.


Jovanović: Poslanici SRS i Dveri brukali zemlju\nIzvor: RTS, 03.Mar.2017, 15:32\nSrbijom danas dominaraju političari sa glavom u devedesetim, sa glavom u pesku i oni koji se ponašaju kao da glavu uopšte nemaju, kaže predsednik LDP-a Čedomir Jovanović, navodeći da su svojim neodgovornim nastupom u parlamentu poslanici SRS-a i Dveri brukali zemlju.\nJovanović je poručio da bi u Domu narodne skupštine trebalo da se nađu >> Pročitaj celu vest na sajtu RTS << ideje i više pameti, a ne da se poslanici ponašaju kao huligani na stadionu.\n"U fokusu kampanje moraju biti evropske vrednosti. Ono što smo videli danas dogodilo se zato što Vučić nije imao snage i nije želeo u proteklih pet godina da uradi one poslove koji bi promenili karakter društva", rekao je Jovanović novinarima u parlamentu.\nKritikujući vlast zbog loše atmosfere u društvu, Jovanović je kazao da Vučić "nema stomak" za Srbiju u kojoj bi bilo dozvoljeno drugačije mišljenje.\nOdgovarajući na pitanje koga će LDP podržati ili da li će neko iz te partije biti kandidat, Jovanović je odgovorio da će organi stranke u narednim danima doneti tu odluku.\nRTS: Šešelj: Radikali poslali ključnu poruku u vezi sa EU i Rusijom\nBeta: Šešelj: Uspešan početak kampanje iz Skupštine\nCafe.ba: Šešelj: Neka dovedu još zvaničnika iz agresorskih zemalja, bilo bi interesantnije\nBeta: Jovanović: Poslanici SRS i Dveri obrukali Srbiju


Podrška Turske projektu auto-puta Beograd–Sarajevo | Beogradske vesti\nPodrška Turske projektu auto-puta Beograd–Sarajevo\nPotpredsednik Vlade Republike Srbije i ministar građevinarstva, saobraćaja i infrastrukture Zorana Mihajlović potpisala je danas, u okviru posete predsednika Turske Redžepa Tajipa Erdogana Srbiji, dva dokumenta čiji je cilj unapređenje saradnje u oblasti saobraćaja i infrastrukture, kao i urbanizma.\nMihajlović je sa ministrom saobraćaja, pomorstva i komunikacija Turske Ahmetom Arslanom potpisala Pismo o namerama za jačanje i proširenje saradnje u oblasti saobraćaja i infrastrukture, kojim se Turska i zvanično uključuje u realizaciju projekta auto-puta Beograd–Sarajevo.\nPotpisivanje pisma o namerama, kako je istakla, znači da Turska podržava ovaj projekat, da ćemo zajedno definisati naredne korake i moći da brže krenemo u njegovu realizaciju.\nPrema njenim rečima, izgradnjom Koridora 11, deonice od Požege do Preljine, čija je dužina 31 kilometar, koji ćemo raditi sa kineskim partnerima, Srbija će već završiti deo trase budućeg auto-puta, nakon čega preostaje još 60 kilometara auto-puta od Požege do granice, preko Užica.\nMihajlović je podsetila na to da su za tu deonicu, čija se vrednost procenjuje na 830 miliona evra, od dokumentacije urađeni prethodna studija opravdanosti i generalni projekat, sledeći korak je izrada studije izvodljivosti, a zatim i glavnog projekta, nakon čega slede razgovori o finansiranju radova.\nOna je drugi dokument – Sporazum o saradnji u oblasti urbanizma, potpisala sa ministrom zaštite životne sredine i urbanizma Turske Mehmetom Ozhasekijem.\nPrema njenoj oceni, sporazum je značajan kao podrška brojnim reformama koje već sprovodimo, kao što su e-katastar i e-prostor, pripreme novog zakona o građevinskim proizvodima i unapređenje rada građevinske inspekcije.\nSporazumom je predviđena saradnja dveju zemalja u oblasti urbanizma i stanovanja, građevinske inspekcije, građevinskih proizvoda, energetske efikasnosti, regulative u oblasti izvođenja radova i unapređenja rada katastra.\nTakođe, dokument se odnosi i na saradnju u oblasti prostornog planiranja, komunalne infrastrukture i razvoja geografskog informacionog sistema.\nSaradnja će biti realizovana kroz organizaciju obuka, posete eksperata, razmenu iskustava i pripremu projekata.\nauto put Beograd Zorana Mihajlović\n73 godine od oslobođenja Beograda 19. i 20.oktobra\nPrevious post:73 godine od oslobođenja Beograda 19. i 20.oktobra\nNext post:Jačanje saradnje sa Turskom u oblasti ekologije


Brajović-Radomski: Nastaviti održavanje frekventnog političkog dijaloga Crne Gore i SR Njemačke\nponedjeljak, 02 oktobar 2017 18:52\nTokom susreta predsjednika Skupštine Crne Gore Ivana Brajovića sa poslanicom Bundestaga Kerstin Radomski, istaknuta je važnost održavanja frekventnog političkog dijaloga Crne Gore i SR Njemačke, kako na nivou parlamentarne saradnje, tako i u svekukupnim odnosima. Saradnja sa Bundestagom važna je - smatra predsjednik Skupštine - ne samo sa stanovišta odlučivanja o daljim fazama integracionih procesa, već i percepcije Crne Gore i njenih razvojnih mogućnosti.\nNjemačka je jedan od glavnih promotera reformi u Crnoj Gori, a takođe ima značajan angažman u razvojnoj ekonomskoj saradnji u mnogim oblastima - istakao je predsjednik Brajović.\nOn je pozdravio nastavak angažmana i politike podrške Njemačke svim državama Zapadnog Balkana na putu ka Evropskoj uniji. Predsjednik Skupštine je naglasio da evropska perspektiva Zapadnog Balkana mora ostati među prioritetima EU, a uspjeh politike proširenja osnov je dugoročne stabilnosti ovog dijela Evrope.\nPredsjednik Brajović je poslanici Radomski čestitao na nedavnom izbornom uspjehu CDU i iznio očekivanje da će njemačka Vlada ostati na istom kursu kad je riječ o procesu proširenja. Razmijenjena su mišljenja o političkim prilikama u Crnoj Gori, regionu, kao i SR Njemačkoj.\nSusret Brajović - Radomski


Zdravstvena situacija u Gerontološkom centru i dalje teška – Podrinske\nZdravstvena situacija u Gerontološkom centru i dalje teška\nU kovid ambulanti šabačkog Doma zdravlja u poslednja 24 sata pregledano je 358 pacijenata. U Opštoj bolnici ,,Dr Laza K. Lazarević” ukupno je hospitalizovano 165 pacijenata. Pet pacijenata je intubirano i nalaze se u teškom zdravstvenom stanju. Nažalost, u poslednja 24 sata još dva pacijenta su preminula, saopšteno je posle sastanka Štaba za vanredne situacije, koji je održan jutros.\nU Gerontološkom centru 92 korisnika su kovid pozitivna i 20 zaposlenih. Od tog broja devet korisnika ovog centra je hospitalizovano u šabačkoj Opštoj bolnici. Svi pacijenti koji su na lečenju u ovoj zdravstvenoj ustanovi su srednje teškog zdravstvenog stanja, nalaze se na kiseoničnoj potpori.\nRadni tim za koordinaciju zdravstvene službe u Gerontološkom centru koji je imenovao Štab za vanredne situacije grada Šapca, sproveo je niz aktivnosti na organizovanju rada u posebnim uslovima. To podrazumeva prilagođavanje novonastaloj situaciji, a tiče se organizacione i kadrovsko tehničke podrške.\nPomoć u funkcionisanju Gerontološkog centra pružaju sve zdravstvene ustanove sa područja grada Šapca, kao i resorno Ministarstvo za rad, zapošljavanje, boračka i socijalna pitanja i Republički fond za zdravstveno osiguranje.


Veći izvoz hemijskih proizvoda\nAktuelno / Štampa / Veći izvoz hemijskih proizvoda\nNa petoj sednici Odbora Udruženja hemijske, farmaceutske i gumarske industrije i industrije nemetala bilo je reči o privrednim kretanjima, uvozu i izvozu robe, mogućnostima poboljšanja ambijenta za poslovanje članica, a doneta je i odluka o osnivanju Grupacije medicinske delatnosti\nProizvodnja hemijskih proizvoda u od januara do aprila ove godine porasla je za 18,1 odsto u poređenju sa istim prošlogodišnjim periodom. U porastu je i proizvodnja osnovnih farmaceutskih proizvoda, a jedino je za tri procenta smanjena proizvodnja gume i plastike i proizvoda od nemetalnih minerala. Hemijski, kao i proizvodi od kaučuka i nemetalnih minerala ostvarili su za četiri ovogodišnja meseca izvoz od 715 miliona dolara, što je za 35 odsto više nego u istom periodu prošle godine. Najveći izvoz i uvoz registrovani su u kod proizvoda od plastičnih masa. Taj trend karakterističan je za sve sektore, mada je povećanje izvoza veće od povećanja uvoza. Na listi prvih deset artikala u izvozu nalaze se nove spoljne gume sa izvoznim rezultatom od 21 milion dolara, a na listi uvozne robe na trećem mestu su lekovi za maloprodaju sa 49 miliona dolara.\nSekretar Udruženja za hemijsku, farmaceutsku i gumarsku industriju i industriju nemetala Vekoslav Šošević, upoznao je privrednike sa nedavnom debatom u Privrednoj komori Srbije o ubrzanju strukturnih reformi i poboljšanju poslovnog okruženja, na kojoj je o budućim merama ekonomske politike govorio Mlađan Dinkić, ministar finansija i privrede. Vekoslav Šošević rekao je da su predstavnici ovog komorskog udruženja obišli prethodnih meseci dvadesetak kompanija širom Srbije, upoznali se sa problemima poslovanja, analizirali su i sistematizovali sve konkretne procese i sumirali rezultate. Uočeni su problemi u vezi sa preteranim i nepotrebnim administriranjem, sporim rešavanjem dobijanja građevinskih dozvola, ali i sa različitim carinskim tretmanom za istu robu i to na različitim carinskim ispostavama. Menadžeri ovih kompanija zahtevaju kreiranje boljeg privrednog ambijenta, rešavanje problema nelikvidnosti i stvaranje uslova za predvidiv kurs dinara. Proizvođači keramičkih pločica i biorazgradivih plastičnih kesa žalili su se na izraženu pojavu sive ekonomije, a mnogi privrednici ukazali su i na velike probleme koje imaju kako bi mogli da učestvuju na javnim tenderima, iako imaju kvalitetnu robu i usluge i ispunjavaju sve neophodne standarde.\nNa sednici je doneta i odluka o formiranju Grupacije medicinske delatnosti u okviru Udruženja hemijske, farmaceutske i gumarske industrije i industrije nemetala. Članovi grupacije su klinički centri Srbije – Beograd, Niš, Kragujevac i Novi Sad, Agencija za lekove i medicinska sredstva, Republički fond za zdravstveno osiguranje Srbije, Komora privatnih zdravstvenih ustanova i privatne prakse Srbije i Institut za javno zdravlje „Dr Milan Jovanović Batut“.


Mitrovica: Predstavljen izveštaj o indeksu održivosti organizacija civilnog društva za Kosovo - Radio Kontakt Plus\nMitrovica: Predstavljen izveštaj o indeksu održivosti organizacija civilnog društva za Kosovo\n17:58, 20.09.2018Izvor: Radio Kontakt Plus\nKOSOVSKA MITROVICA - Izveštaj o indeksu održivosti organizacija civilnog društva za Kosovo za 2017.godinu, predstavljen je danas na okruglom stolu u Centru građanske energije (CEC) u Kosovskoj Mitrovici.\nAutor izveštaja, Kuštrim Šaipi iz agencije IQ Consulting kaže za Kontakt Plus da su najbolje dve dimenzije civilnog društva za 2017. godinu javni imidž nevladinog sektora i pravno okruženje.\nJedina dimenzija koja je pogoršana u prošloj godini je javno zagovaranje, navodi Šaipi, ali ne krivicom civilnog sektora, već imajući u vidu da su tokom godine tri puta organizovani izbori, a pored toga, postojala je polarizacija u vezi većih političkih tema, a što je sve smanjilo prostor za delovanje nevladnim organizacijama.\nŠaipi napominje da je u svim diskusijama sa civilnim društvom kao jedan od glavnih problema označena finansijska održivost.\n“Finansijska održivost jeste problem, naročito za organizacije koje se ne nalaze u Prištini, gde je lakši i bolji pristup donatorima. Osim toga, nevladine organzicije, da kažemo, pate od vremenskih rokova, sve je ad hoc, sve je od 6 meseci do jedne godine, sve traje mnogo kratko i malo toga se može postići u tako kratkim periodima. Za većinu problema sa kojima se suočavamo kao društvo, potrebno je mnogo više vremena za rešavanje od šest meseci, koliko obično traju projekti civilnog društva” – kaže on.\nPodsećajući da se nevladine organizacije uglavnom oslanjaju na fondove donatora, Šaipi ističe da civilno društvo treba više da se okrene ka lokalnim izvorima finansija i podrške.\n“Nije samo finansijska podrška potrebna da jedna organizacija bude održiva, znači treba da se naprave veze između sektora sa privatnim sektorom. Od prošle godine, od 2017. godine imamo novi Zakon za donacije koji svim privatnim biznisima pruža mogućnost da do 10% njihovog profita, njihove dobiti mogu da daju za omladinu, kulturu i sport i da sve to bude 100 procentno, može uključiti kao trošak u kompaniji , da sve može da se odbije od poreza” – rekao je Šaipi.\nU izveštaju se još navodi da održivost organizacija civilnog društva na Kosovu nije značajno izmenjena tokom 2017. godine, niti su značajno promenjeni organizacioni kapaciteti.\nZatim, ocenjuje se da je finansijska održivost organizacija civilnog društva poboljšana u prošloj godini zbog pokretanja novih međunarodnih programa finanasiranja, i sve je veći broj civilnih organizacija koje poseduju solidne sisteme finanasijskog menadžmenta i procedura.\nOkruglom stolu na kojem je predstavljen izveštaj, prisustvovala je i Martina Perino, specijalista za strateško planiranje za demokratiju i upravljanje, ispred USAID-a, koja je, između ostalog navela da je važno da ima poboljšanja, i istakla da organizacije civilnog društva moraju ostati aktivne u svom radu.\nKompanija IQ Counsulting je partner USAID-a koja poslednjih 12 godina vrši Indeks održivosti organizacija civilnog društva.


SDBiH: Tužilac Ćazim Serhatlić treba tražiti svoje izuzeće iz istrage u vezi stambenog objekta „15. maj“ u Tuzli – TuzlaInfo.ba\nSD BiH oglasio se saopštenjem za javnost koje prenosimo u cijelosti:\nPozivamo tužioca Ćazima Serhatlića da se, na vlastiti zahtjev, odmah i bezuslovno povuče iz svih radnji u slučaju „15. maj”, jer je po više osnova interesno i direktno vezan za same događaje koje istražuje.\nRadi se o tužiocu koji je obavljao funkciju šefa inspekcija Tuzle i direktno bio angažiran u sve procese, a ovom prilikom nećemo iznositi i druge razloge zbog kojih bi trebao povući se iz istrage, ali ukoliko bude nužno i takve informacije ćemo saopštiti.\nĆazim Serhatlić bi se u ovom slučaju mogao sigurno pojaviti i kao svjedok na određene okolnosti, a nije isključeno i da ima njegove krivice zbog neovlaštene nadogradnje. Krivični zakon i Zakon o krivičnom postupku ne predviđaju mogućnost „tri u jedan”, po kojoj bi Ćazim mogao šetati od klupe tužioca, do svjedoka, pa onda i možda optuženog.\nUkoliko Ćazim Serhatlić ne uputi ovakav zahtjev, a što bi bio njegov moralni čin, očekujemo da Glavni tužioc postupi po zakonu, kao i da se VSTV i državno Tužilaštvo uključe u ovaj slučaj.\nGuranje predmeta u ladice, nepostupanje godinama i onda volšebno izbacivanje „aduta” u političkom momentu kritičnom za gradonačelnika Tuzle Jasmina Imamovića, jasno ukazuju da imamo „više od istrage”, što dokazuje te da postupanje Tužilaštva nije neovisno niti profesionalno.\nSocijaldemokrate BiH podržavaju provođenje istrage za propuste u izgradnji stambenog objekta „15. Maj“ u Tuzli, objektivno i sveobuhvatno sagledavanje okolnosti, a posebno podržavamo i zahtijevamo da Grad Tuzla okonča izgradnju ovog objekta i konačno prekine agoniju oštećenih građana.\nDrago nam je da naš predsjednik Enver Bijedić i dalje javno iskazuje podršku u provođenju cjelovite istrage i traži da se bez bilo kakvog izuzetka rasvijetli uloga svih pojedinaca, a što je činio i ranijih godina.\nNe želimo prejudicirati ničiju krivicu ili tvrditi da bilo ko nije odgovoran, te očekujemo da postupajuće Tužilaštvo ima u vidu sve relevantne dimenzije ovog slučaja i nikako ne dozvoli njegovu dalju politizaciju. Čuli smo činjenice koje je iznio predsjednik Enver Bijedić prije nekoliko dana, a indikativno je da se gradonačelnik Imamović nije ni na koji način osvrnuo na rečeno, nije ponudio suprotne argumente niti činjenice koje osporavaju rečeno: čuli smo samo njegovu kakofoniju na koju smo već oguglali nakon dvije decenije.\nOpšte poznata je činjenica da se istraga o kriminalu i sama zgrada 15. maj ne završavaju godinama upravo da bi se koristili za obračun Jasmina Imamovića sa Enverom Bijedićem, a raduje nas da građani prepoznaju ključnog manipulatora – tuzlanskog autokratu i diktatora.\nApsolutno nije bilo moguće da se bilo šta krupno dešava u Zavodu za izgradnju, a posebno ne da se grade zgrade, bez saglasnosti i učešća Jasmina Imamovića, jednako kako se danas u Tuzli ništa ne može završiti bez njegovog blagoslova. Jasno je i da je upravo on bio na poziciji „prvog čovjeka” koji je mogao i morao naći rješenje da se stanari ove zgrade usele u svoje domove, a da to Enver Bijedić nije mogao ni sa jedne od pozicija koje obnaša zadnjih gotovo 10 godina – navedeno je u saopštenju.\nPreokret na Koševu: Poznati finalisti Kupa BiH u nogometu


Rezultati Konkursa 2018 - Fondacija Katarina Marić\nKatarina Vulić je završila osnovne i master studije psihologije na Filozofskom fakultetu Univerziteta u Beogradu. Trenutno pohađa doktorske studije na istom fakultetu. Zaposlena je u Grupi za neuronauke Instituta za medicinska istraživanja, gde se bavi ispitivanjem efekata neinvazivne neuromodulacije na kognitivne procese. Interesuje se za asocijativno pamćenje i kognitivno starenje. Glavna linija njenog istraživanja tiče se mogućnosti poboljšanja asocijativne memorije upotrebom transkranijalne stimulacije jednosmernom strujom, u cilju razvijanja novih tretmana koji mogu biti korisni za populaciju koja pati od memorijskih deficita.\nIskorak ka poboljšanju pamćenja: longitudinalni efekti neinvazivne neuromodulacije na asocijativno pamćenje\nPrediktivna moć latentnih profila i dimenzija ličnosti\nProvodljivost kože kao korelat nostalgije u kontekstu vremenskih perspektiva\nMiljan Jović (nagrada za najbolju prezentaciju)\nPrediktivna moć SSD modela i neizvesnost značenja polisemičnih reči\nUticaj internet pretrage na formiranje znanja i procenu sopstvene baze znanja\nPristrasnost u pamćenju lica različitih rasnih i etničkih grupa: ERP pokazatelji


Ruska Pandorina kutija - Ivan Torov - Peščanik\nDa li će uskoro Rusija i formalno priznati nezavisno Kosovo?\nMa koliko se ovo pitanje jednima činilo apsurdnim, drugima paradoksalnim, trećima čak i čudovišnim, ono postaje relevantno i moguće u najnovijem “obrtu svetske situacije” posle ruskog priznavanja Južne Osetije i Abhazije. Zapravo, dilema može izgledati iskonstruisano, pa i prenapregnuto, s obzirom da se agilni ruski ambasador u Beogradu Konuzin razleteo da uveri domaćine da se u podršci Rusije Srbiji oko Kosova ništa ne menja. Ipak, ova dilema pomaže da se lakše prepoznaju neke strateške zablude srpske državne politike poslednjih godina. A i reperkusije koje iza tih promašaja neminovno slede.\nOprezno reagovanje Ministarstva inostranih poslova Srbije na odluku ruskog predsednika Medvedeva da potpiše dekret o priznavanju dva otcepljena gruzijska regiona, jeste racionalan pokušaj da se ne trči pred rudu. Možda i svojevrsno pokajanje zbog kontinuiranog potcenjivanja upozorenja još s početka realizacije koštuničevskog modela državne politike prema Kosovu da će se za pretežno oslanjanje na rusku kartu kad-tad skupo platiti. Podleglo se, lakše nego što se pretpostavljalo, fatalnoj privlačnosti “ruske ljubavi i odanosti bratskoj Srbiji”, “slavjanske solidarnosti”, “pravoslavnog jedinstva”, verovanju da nas “ovog puta Moskva neće izneveriti” i da će do kraja ostati na “principijelnim stavovima odbrane suvereniteta Srbije i međunarodnog prava.” Upala je Srbija (dobrovoljno, dabome) u zamku, koja je, s jedne strane, raspirivala antizapadno raspoloženje i podele unutar nje same, podgrevajući lažne nade da je Kosovo moguće sačuvati, a, s druge, državu postepeno pretvorila u taoca ruskih interesnih računica i kalkulacija.\nNajnovijim “preokretom”, ruski dvojac Putin-Medvedev samo je razgolitio činjenicu da su mu Srbija i Kosovo takoreći idealna moneta za potkusurivanje, odnosno podmirivanje neraščišćenih računa sa Zapadom.\nSvojevremene opomene da će ruska podrška Srbiji potrajati dok se ona uklapa u ruske interese i dobiti sasvim drugačiji, pravi smisao kada Moskva proceni da je kavkaski region važniji od balkanskog, tumačene su kao zlurada rusofobičnost i globalističko naklapanje i bivale odbacivane sa velikom dozom animoziteta.\nPosle svega, Srbija je ostala bez “najjačeg saveznika” (koga, u stvari, nikad nije ni imala), a Rusiji je Kosovo (sa Srbijom) poslužilo kao katapult za sopstveno “imperijalno buđenje”. Pogazila je principe zbog kojih se Srbija dugo konfrontirala sa “antisrpskim svetom” i sa samom sobom, da bi, na kraju, Beograd shvatio da je bio samo instrument u rukama moćnijih, izigran, prepušten samom sebi, sluđen psihodeličnim utiskom da je Rusija najnovijim potezima u crnomorskom regionu, posredno ili neposredno, svejedno, priznala nezavisno Kosovo. I da je sve bila samo velika obmana, iza koje se prikrivala ruska ambicija da preko Srbije i Kosova ponovo sebe promoviše kao supersilu koja neće prezati ni od oružane intervencije ni od obnavljanja hladnog rata u odbrani svojih probuđenih ekspanzionističkih interesa i ambicija.\nIako je sama upozoravala da će “otimanjem” Kosova od Srbije biti otvorena Pandorina kutija, Moskva nije sačekala da to posle Kosova neko drugi učini, već je sama to uradila “prošetavši se” vojno kroz Gruziju i priznavši Južnu Osetiju i Abhaziju.\nRobujući toj, istorijski gledano, višestruko ponovljenoj zabludi da joj je Rusija “jedini prirodni saveznik”, Srbija je propustila mnoge prilike da samoj sebi pomogne. Najpre da blagovremeno shvati da Kosovo nije izgubljeno zbog geopolitičkih strateških interesa moćnih sila, već zbog katastrofalno loše politike Slobodana Miloševića.\nUmesto da pokuša da uspostavi kakve takve mostove sa Kosovom i albanskom većinom kako bi ostvarila svoje interese, bar kad je reč o zaštiti preostalog srpskog stanovništva, istorijskog i kulturnog nasleđa, i uz asistenciju Evropske unije gubitak Kosova nadomesti forsiranjem evropske perspektive čitavog regiona, u kojoj bi se Srbija i Kosovo ponovo susreli na zdravijim osnovama i vrednostima, Srbija je zatvorila oči pred realnošću, opredelivši se za puzajuću, ali konstantnu konfrontaciju sa Briselom i Vašingtonom, u jalovoj nadi da će joj “buđenje ruskog medveda” pomoći da izgubljeno vrati.\nI desilo se ono što se desilo: Rusija se “probudila” i kao posledica njenog pokušaja da raspad nekadašnje sovjetske (ideološke) imperije nakon pada Berlinskog zida amortizuje podsticanjem kriza u odnosima sa novostvorenim državama bivšeg SSSR – Srbija je ostala sama. Poput siročeta koje bi da nađe nekog “starijeg” da se brine o njemu, ali koje uvek učini loš izbor.\nHoće li se Srbija – dok traje besomučni propagandni rat uzajamnim optužbama Rusije i Zapada – u međuvremenu “urazumiti” i “otrezniti” ili će se njeno “raspamećivanje” produžiti čekanjem da se strasti među velikim silama stišaju i odnosi srede na ovaj ili onaj način? Vojislav Koštunica i Aleksandar Vučić nisu u dilemi. Oni bi da prodube agoniju Srbije pozivajući vlast da se “bez ustručavanja ponovo postroji pored Rusije” i prizna “nove države” Južnu Osetiju i Abhaziju, valjda motivisani suludom računicom da će Rusija, u obnovljenoj ulozi “kreatora” svetske politike, kad-tad primorati zapadne zemlje da razmišljaju o nekakvoj velikoj trgovini: povratku Južne Osetije i Abhazije u granice Gruzije u zamenu za poništavanje nezavisnosti Kosova i njegovo priključenje Srbiji.\nU logici srpskih nacionalista i rusofila takav rasplet je i te kako izvodljiv, ma koliko on značio ponovno otvaranje balkanskog konfliktnog (oružanog) fronta, odnosno još jedne frustrirajuće dileme – kuda bi to Srbiju odvelo. Najgora varijanta u ovom trenutku bila bi da vlast, koja još ne može da se prisabere i nađe formulu kako da spreči opozicionu opstrukciju i destrukciju i kako da konačno počne da vlada, prihvati takve i slične ideje o nekakvom novom nacionalnom konsenzusu na platformi stranaka i politike koji bi da Srbija i dalje bude eksperimentalni poligon za odmeravanje snaga velikih sila i kojima je svojstveno da prizivaju novu interesnu podelu sveta, hladni rat u bilo kakvom obliku i konfrontacije koje bi poništile sve što je u svetskim razmerama postignuto nakon raspada istočnoevropskog projekta socijalizma.\nTačno je da se Srbija iznenada našla u izuzetno delikatnoj situaciji, kao što je tačno i to da je sama tome kumovala time što se pretežno oslanjala na rusku podršku. Sada, kada ta podrška (p)ostaje kontraproduktivna, suštinska dilema je: insistirati na dosadašnjoj poražavajućoj državnoj politici prema Kosovu i rizikovati dalje uvlačenje Srbije u obnovljene konfrontacije, ili se rešiti tereta ruske lažne i instrumentalizovane podrške i okrenuti se Evropi.\nGruzijsko-ruski konflikt već je stvorio Srbiji tešku glavobolju i svako njeno dalje oklevanje u radikalnoj promeni politike i strategije izbaciće je na vetrometinu, daleko od evropske priče. Možda je najnovija kriza poslednja prilika da Srbija shvati da put u Evropsku uniju zaista nema alternativu. Dosadašnje igranje na kartu “preko Rusije do Kosova i EU” pokazalo se kao nepromišljeno kockanje sa sopstvenom sudbinom. Ne bude li se, posle svih avantura, sada izvukla prava pouka, svaki sledeći potez Srbije biće samo njeno dalje srljanje u propast. Ostaće i bez Kosova, i bez Evropske unije i bez perspektive, sa punim koferom ruskih obećanja.


Nedeljkov: Sređivanje biračkih spiskova nije dovoljno za fer uslove | Autonomija\nNedeljkov: Sređivanje biračkih spiskova nije dovoljno za fer uslove\n"To je samo jedna u nizu stvari koje bi trebalo 'rastresti' pred sledeće redovne izbore"\nFormalni poziv posmatračima ODIHR-a da daju svoju ocenu biračkog spiska je značajna stvar, ali to nije jedini segment koji bi trebalo da se razmatra u nekoliko preostalih meseci pred parlamentarne izbore.\nTo poručuje Raša Nedeljkov, programski direktor Centra za istraživanje, transparentnost i odgovornost CRTA, koji komentariše najavu predsednika Aleksandra Vučića da će biti upućen poziv Kancelariji za demokratske institucije i ljudska prava (ODIHR) da proveri biračke spiskove.\nVučić je gostujući na televiziji Pink na voditeljkin pomen „dela opozicije koji stalno preti bojkotom izbora“, odgovorio sa „ma šta to mene briga da vam iskreno kažem“ i najavio da će pozvati međunarodne predstavnike iz kancelarije u sklopu OEBS-a.\n– Mi ćemo da uradimo jednu stvar, pa će da se nerviraju (opozicija) zbog toga posebno. Pozvaćemo međunarodne predstavnike i očekujem da sutra – prekosutra Ana (Brnabić) izađe sa tim kao predsednica Vlade. To je Kancelarija za demokratske institucije i ljudska prava, njihovo odeljenje za izbore. Neka dođu, pet-šest meseci pre izbora, neka provere, pošto su sve vreme lagali kako mrtvi glasaju, a kako živi ne glasaju. Neka uđu ljudi da provere birački spisak, da oni kažu da li mi tu nešto petljamo, krademo ili ne krademo. Pa kako kažu svetski priznate institucije, neka to tako bude – poručio je Vučić.\nNedeljkov smatra da je, s jedne strane, važno što država poziva međunarodnu instituciju poput ODIHR-a da bude članica tela za unapređenje izbornih uslova, gde je analiza biračkog spiska jedan segment tog procesa. Ipak, on ističe da je to samo jedna u nizu stvari koje bi trebalo „rastresti“ pred sledeće redovne izbore.\n– Birački spisak je pre svega važan zbog povećanja poverenja građana u izborni proces. Međutim, postoji čitav niz drugih stvari, poput rada Agencije za borbu protiv korupcije, kontrole zloupotrebe javnih resursa i problema funkcionerske kampanje kojima se treba baviti – objašnjava Nedeljkov.\nKao naročito značajan deo u kontekstu unapređenja izbornih uslova on pominje rad Regulatornog tela za elektronske medije (REM), koje bi trebalo trebalo da kontroliše način na koji mediji izveštavaju, te da omogući podjednake uslove za pristup elektronskim glasilima za sve liste i kandidate.\n– Važno je da period pre izbora bude maksimalno iskorišćen za unapređenje uslova. U tom smislu, mi smo kao organizacija predočili partijama na vlasti kao i onima u opoziciji čitav niz preporuka koje su u skladu sa smernicama ODIHR-a za unapređenje izbornih uslova – navodi Nedeljkov.\nPredsedavajući Savezu za Srbiju Dragan Đilas ocenio je na jučerašnjoj konferenciji kao „prevarantski“ poziv predsednika Vučića međunarodnim misijama da kontrolišu birački spisak, napominjući da se sa vlastima može pregovarati samo o onome što je napisao ekspertski tim. Na pitanje da li će SZS učestvovati na izborima nakon Vučićeve najave da će biti uređen birački spisak, Đilas je kratko odgovorio – „ne“.\nOn je ponovio da je stav opozicije po pitanju šta su uslovi za fer i slobodne izbore jasan, i ocenio da je birački spisak samo „mali šraf, delić u mozaiku“, te da Vučiću odgovara da smanji broj birača u slučaju bojkota opozicije.\nPodsetimo, pre održavanja beogradskih izbora 4. marta 2018. godine, tadašnji lider Pokreta slobodnih građana Saša Janković i predsednik Narodne stranke Vuk Jeremić, zahtevali su da glasanje za odbornike u glavnom gradu nadgledaju posmatrači OEBS-a. Međutim, iako je zvaničan odgovor te misije izostao, u javnosti su se mogla čuti obrazloženja da OEBS ne posmatra lokalne izbore kao i da jedino mogu da se odazovu na poziv upućen od državnih zvaničnika.\nŠta je ODIHR?\nKancelarija za demokratske institucije i ljudska prava (Office for Democratic Institutions and Human Rights – ODIHR) je glavna institucija Organizacije za evropsku bezbednost i saradnju (OEBS) koja se bavi „ljudskom dimenzijom“ bezbednosti. Kancelarija, prvobitno nazvana Kancelarija za slobodne izbore, osnovana je 1990. godine Pariskom poveljom, a uspostavljena 1991. godine. Sedište kancelarije je u Varšavi, a ODIHR je aktivan u 57 država članica OEBS-a, kojima pomaže u ispunjavanju njihovih obaveza po pitanju izbora, ljudskih prava, demokratije, vladavine prava, tolerancije i nediskriminacije.


Vakcinisani kod stadiona "R. Mitić" dobice karte za utakmicu\nVakcinisani kod stadiona „R. Mitić“ dobice karte za utakmicu\nTanjug 3. septembra 2021. 13:48\nBEOGRAD – Autobus adaptiran u mobilni punkt za vakcinaciju postavljen je ispred stadiona „Rajko Mitić“, a svi koji se danas i sutra tu budu vakcinisali dobiće ulaznice za fudbalski meč reprezentacija Srbije i Luksemburga, koji će sutra biti održan na tom beogradskom stadionu.\nGrađani će tu moći da se vakcinišu od 9 do 17 sati, a na raspolaganju su im Sinofarm i Fajzer vakcine.\nSvi koji se budu vakcinisali ulaze u lutriju i dobijaju mogućnost da osvoje nagrade, a izvlačenje će biti sutra tokom poluvremena utakmice reprezentacija Srbije i Luksemburga.\nZa svakog ko se bude vakcinisao kompanija „Mocart“ donira po 5.000 dinara, a sav novac ide za lečenje tromesečne Vanje koja boluje od spinalne mišićne atrofije.\nU autobusu ispred stadiona „Rajko Mitić“ danas se vakcinisao i zamenik gradonačelnika Goran Vesić, koji je primio treću dozu vakcine.\nVesić je rekao da je Grad Beograd jedina lokalna samouprava u Srbiji koja ima autobus adaptiran u mobilni punkt za vakcinaciju i dodao je u njemu do sada vakcinisano više od 15.000 ljudi.\n„Ovo je dobra prilika da dođemo tamo gde ljudi dolaze i da im na taj način pomognemo da se lakše vakcinišu“, rekao je Vesić.\nZahvalio je Fudbalskom savezu Srbije što je ponudio da svakome ko se danas i sutra tu bude vakcinisao pokloni karte za utakmicu.\n„To odgovorna politika i dokaz da zajedno možemo da iskoristimo događaje koji su popularni i pozovemo ljude da se vakcinišu“, rekao je Vesić.\nZahvalio je i kompaniji „Mocart“ koja je odlučila da deo prihoda da za lečenje jednog deteta, te dodao da je ta kompanija partner Fudbalskom savezu Srbije i Gradu Beogradu u mnogim akcijama.\nDirektor mlađih selekcija u Fudbalskom savezu Srbije Nikola Lazetić zahvalio je zameniku gradonačelnika koji je, dodao je, svojim primerom pokazao da treba da budemo odgovorni zbog sebe, ali i drugih.\nLazetić je pozvao građane da dođu i da se u što većem broju vakcinišu.\n„Ja sam od jutros ovde, video sam veliki broj ljudi da dolazi, a posebno me raduje što dolaze mladi. Ja sam primio dve doze vakcine, a danas i treću. Imam veliki broj antitela i želim i svojim primerom da pokažem da moramo da budemo odgovorni“, rekao je Lazetić.\nDirektor korporativnih komunikacija kompanije „Mocart“ Borjan Popović je rekao da ta kompanija uvek nastoji da bude partner državi u suzbijanju epidemije korona virusa.\n„Želeli smo da ovoj akciji damo humanitarni karakter, a to je da će za svaku primljenu vakcinu kompanija ‘Mocart’ donirati po 5.000 dinara za lečenje male Vanje. Nadamo se da će ova akcija doprineti da ta tromesečna beba primi terapiju i da se izleči“, rekao je Popović.


POBEDIĆE MAGIKO I TREĆI PUT: Povratak možda već u februaru | Novosti.RS\nDo mečeva sa italijanskim velikanom u Ligi Evrope, 18. i 25. februara, ima još dosta vremena, i u Crvenoj zvezdi se nadaju da će se Aleksandar Katai oporaviti i biti spreman da svojim driblinzima i potezima uveliča ove spektakle.\nKao što je normalno i ljudski, na "Marakani" je svima na prvom mestu najvažnije zdravlje igrača i zato niko ne želi da se upušta u bilo kakve prognoze o povratku Kataija na teren.\n- Ništa se nije promenilo u odnosu na ono što smo na ovu temu rekli u ponedeljak, na početku priprema. Sve ostalo je sada na lekarima - ukratko je za "Novosti" rekao Mitar Mrkela, sportski direktor crveno-belih.\nZvezdina "desetka" bila je na prozivci u ponedeljak ujutro, posle toga je sa saigračima odradio i prvi trening.\n- Sale će ostati u Beogradu na oporavku. Očekujemo da se priključi ekipi u februaru, detalje i dane moramo da vidimo sa lekarskom službom. Oporavak ide fenomenalno i veliki smo optimisti - istakao je Dejan Stanković, trener srpskog šampiona.\nPoznato je da se Aleksandar Katai treći put u karijeri bori sa trombocitopenijom, zdravstvenim problemom koji utiče na zgrušavanje krvi i usporenu cirkulaciju. Prvi put, u Vojvodini 2012, pauzirao je tri meseca, drugi put je bio u španskom Alavesu 2017, kada se oporavio mnogo brže. Očekuje se da će i sada Zvezdin mađioničar izaći kao pobednik i da će još jači izaći na teren.\nNovi problem sa trombocitopenijom uočen je sredinom novembra prošle godine, posle baraža za EP između Srbije i Škotske. Katai je igrao na toj utakmici, postigao je i gol u penal-seriji. Od tada je propustio sve Zvezdine mečeve, a sada je sigurno da će propustiti pripreme na Kipru i Turskoj. Ipak, ukoliko se oporavi do februara, kao što se u klubu nadaju, Zvezdin najatraktivniji igrač će imati vremena i da se dobro spremi do mečeva sa Milanom.\nfudbal Aleksandar Katai FK Crvena zvezda povreda Pripreme


Skupština Dosta je bilo: Naš cilj je da pobedimo u Beogradu - Dosta je bilo\nBeograd • Kampanja • Politika • Saopštenje\nNaš cilj nije da pređemo cenzus, već da pobedimo i sprovedemo program, izjavio je predsednik Dosta je bilo (DJB) Saša Radulović, koji ističe da u koaliciji sa pokretom Dveri očekuje „jak dvocifren rezultat“ u Beogradu.\nRadulović je na Skupštini DJB rekao da ukoliko na beogradskim izborima 4. marta, kako je nazvao, tehnička koalicija DJB i Dveri ostvari rezultat od 15 odsto, mogu da očekuju pobedu na sledećim parlamentarnim izborima.\n„Pronašli smo partnere sa kojima možemo da se dogovorimo oko osnovne stvari koja nas je dovela na političku scenu, a to je ne kradi. Sad imamo snagu i očekujemo jako dvocifren rezultat“, rekao je on.\nPrema rečima Radulovića, DJB i Dveri imaju velike ideološke razlike koje ostaju, a koalicija u Beogradu je tehnička i posle će u Skupštini grada Beograda biti formirane dve odborničke grupe.\n„Spaja nas program koji predviđa besplatne udžbenike, borbu protiv partijskog zapošljavanja, borbu protiv korupcije, prepolovljenu cenu karte gradskog prevoza i oporezovanje neizgrađenog građevinskog zemljišta“, rekao je Radulović.\n„Koje principe, vrednosti je DJB pogazio ovom koalicijom? Da li je moguće sarađivati sa onima sa kojima ne delite stavove? Da. Da li treba da vređamo ljude sa kojima se ne slažemo po pitanju ljudskih prava? Ili da pronađemo ono što nas spaja pa u razgovoru nađemo rešenje i pričamo o našim razlikama? Mi tako hoćemo da menjamo Srbiju“, rekao je Saša.\nDodao je da žele da pobede i formiraju većinu, a da sa Srpskom naprednom strankom (SNS) i svima ostalima koji je podržavaju nema saradnje na bilo kom nivou.\n„Nije pitanje sa kim ćemo mi, već ko od ostalih opozicionih stranaka sme da prihvati onaj jedan princip ‘ne kradi’ koji je jasan svim građanima. Onda je saradnja moguća sa svima. Ako to ne potpišu, saradnja nije moguća“, rekao je Radulović.\nOn je rekao da je glavna opasnost da opozicione liste ostanu ispod cenzusa i predviđa da bi to moglo biti oko 15 odsto, u čemu SNS traži priliku za ostanak na vlasti u Beogradu.\nRadulović je kao stranke lažne opozicije naveo stranke koje na nekim nivoima vlasti sarađuju sa SNS, poput Srpske radikalne stranke, Liberalno demokratske partije i Demokratske stranke Srbije.\nBiljić: Mi što kažemo, to i uradimo\nPrvi na listi Dosta je bilo i Dveri – Da ovi odu, a da se oni ne vrate Vojin Biljić ponovio je da su gradu potrebne promene koje može doneti samo koalicija DJB-Dveri. On je dodao da „u politici nisu svi isti, a promene donosi lista broj sedam“.\n„Na vlasti se 30 godina smenjuju isti, koji samo obećavaju, a to ne ispunjavaju. Mi što kažemo, to i uradimo“, dodao je on.\nOznakeBeogradski izbori Gradski izbori Naslovna-traka Naslovna-centar Saša Radulović Skupština DJB\nOve nedelje, potpišite za DJB na lokacijama širom Srbije\nPRIKUPLJANJE POTPISA: Potpišite za DJB ove subote\nPRIKUPLJANJE POTPISA – Podržite nas u ovim gradovima Srbije\n(VIDEO) Naš cilj na beogradskim izborima nije da pređemo cenzus, već da pobedimo i sprovedemo program\n(VIDEO) Cilj nam je dvocifreni rezultat na ovim izborima!


Uvodi se novi granični prelaz Ljubovija-Bratunac! - Informer Ad\nUvodi se novi granični prelaz Ljubovija-Bratunac!\nMinistar unutrašnjih poslova Aleksnadar Vulin izjavio je da se Predlogom zakona o potvrđivanju sporazuma između Vlade Srbije i Saveta ministara BiH uvodi novi granični prelaz Ljubovija-Bratunac\nVulin je pozvao poslanike da podrže sporazume koji su na dnevnom redu, rekavši da svaki sporazum koji se napravi sa zemljama u okruženju jeste sporazum koji i našim građanima otvara mogućnosti i daje im priliku da obavljaju svoje obaveze jednostavnije.\n- Sporazume koje imamo sa BiH jesu sporazumi koji regulišu naše granične prelaze i pored postojećih uvodi se novi granični prelaz Ljubovija-Bratunac - rekao je Vulin u Skupštini Srbije.\n- Logično je da ljudi koji žive s obe strane Drine jednostavnije sarađuju. Otvaranjem novog mosta prema nekim mestima ćemo skratiti put za 60 kilometara, a na mostu će biti prva zajednička tačka prelaz - rekao je ministar.\nSporazum sa Austrijom\nGovoreći o sporazumu sa Austrijom o saradnji u oblasti zaštite od katastrofa, Vulin je podsetio da je letos "čitava Evropa gorela" i dodao da nije bilo srpskih vatrogasaca situacija bi, kaže, bila pogubnija.\n- Imali smo katastrofe u Severnoj Makedoniji, Grčkoj, a naš sektor je pomagao na svim lokacijama. Da nije bilo srpskih vatrogasaca situacija bi bila pogubnija. Tamo gde je stao srpski vatrogasac požar nije prošao, nijedno drvo nije stradalo - podvukao je Vulin.\n- Hoćemo i moći ćemo da pomognemo region. Srbija razmišlja regionalno, ne mislimo samo o sebi - rekao je Vulin.\n- Egipat je moćna zemlja sa izvanrednom vojskom koja ima tradiciju saradnje sa nama. Ovo je odlična prilika da ih upoznamo sa našom odbrambenom industrijom - rekao je Vulin.\nAleksandar Vulin granični prelaz BiH Srbija ljubovija-bratunac\nKOMŠIĆ SKOČIO KAO OPAREN, PRIVIĐA MU SE MIRA MARKOVIĆ! Lažni predstavnik Hrvata izgoreo od besa zbog jedne izjave iz Beograda, žulja ga srpsko jedinstvo... Da nije tragično, bilo bi urnebesno!


- Barajevo nema sportsku halu, a naša politika je da svi delovi Beograda budu jednako razvijeni i da svi njegovi građani bez obzira u kom delu grada žive tu zadovoljavaju svoje osnovne potrebe - rekao je Vesić.\nNaveo je da se radovi na izgradnji sportske hale izvode uprkos krizi koju je izazvala epidemija korona virusa i dodao da će biti završeni do kraja sledeće godine.\n- To znači da će ljudi koji žive u Barajevu prvi put imati sportsku dvoranu, a jednako je važno i to što će klubovi sa ove teritorije imati uslove za rad i takmičenja - rekao je Vesić.\nDodao je da je ideja da se čitav ovaj prostor pretvori u pravi sportski kompleks, odnosno da se u narednim godinama tu naprave otvoren i zatvoren bazen, veliki parking, otvorena igrališta... Predsednik opštine Barajevo Slobodan Adamović je podsetio da je kamen temeljac za izgradnju sportske hale položen pre pet meseci i dodao da radovi napreduju, uprkos epidemiji korona virusa i krizi koju je ona izazvala.\n- Trudićemo se da od Barajeva, kako smo građanima i obećali, napravimo bolje mesto za život - rekao je Adamović i dodao da je raspisan konkurs za idejni projekat za novu pijacu u Barajevu, da će se nastaviti sa uređenjem šetališta pored reke Barajevice.\nBILANS STANJA KORONE U NOVOM SADU I SREMSKOJ KAMENICI: Blagi pad hospitalizovanih, ali veći broj na respiratorima\n"Vratite Božovića u Podgoricu"\nDA LI JE U GENIMA UPISANO HOĆEMO LI BITI MRŠAVI ILI GOJAZNI? Doktorka otkriva šta možemo da uradimo i sprečimo VIŠAK KILOGRAMA\nPala holandska vlada zbog SKANDALA koji je doveo do rasta nezaposlenosti, bankrota i razvoda brakova\nKonferencija za novinare Kriznog štaba o koronavirusu od 15 h


06 Mar 2019 Komentara (2)Zdravstveno osiguranje / Dobrovoljno zdravstveno osiguranje / Privatno zdravstveno osiguranje / Dopunsko zdravstveno osiguranje / Zdravstveni sistem /\nDostupni podaci pokazuju da sve više građana koristi dobrovoljno/privatno zdrastveno osiguranje (prošle godine je zabeležilo rast od 21%) mada je taj broj još uvek daleko od broja korisnika u zemljama sa razvijenim tržištem ovog osiguranja. Nakon više godina lutanja po pitanju prave forme ove usluge kod nas, čini se da se tržište stabilizovalo i da sada imamo realan odnos cene i usluga što je osnov za dalji razvoj tržišta. Inača zamajac razvoju ovog vida zdravstvenog osiguranja dala je sama država kada je pre 6 godina povukla prvi korak u izjednačavanju privatnog i državnog zdravstvenog osiguranja. Tada je ovo osiguranje kategorisano kao kompanijski benefit, a određeni iznos premije na mesečnom nivou je izuzet od oporezivanja. (trenutno taj iznos je 5.872 rsd).\nNosioci ovog vida osiguranja u našoj zemlji su kompanije koje su zaključile 90% polisa dobrovoljnog zdravstvenog osiguranja jer su u ovom proizvodu prepoznale mogućnost povećanja produktivnosti, jačanja lojalnosti, te smanjenja neplaniranh odsustvovanja sa posla. Dobrovoljno zdravstveno osiguranje uz ovo nudi i visok komfor bez nepotrebnog čekanja na uslugu. Naravno, treba imati na umu i da je ovo komercijalna usluga osiguravača, te tako ono ne pokriva troškove lečenja kada je potreba za istim već nastupala, odnosno polazi od premise da na zdravstvene rizike treba blagovremeno misliti i unapred zaključiti ovakvo osiguranje uz nadu da nam nikada neće zatrebati, a ako se to ipak dogodi da nam obezbedi kvalitetnu i pravovremenu negu na najvišem mogućem nivou. Upravo to može biti i način da se poveća efikasnost celokupnog zdravstvenog sistema u našoj zemlji, što će dodatno doći do izražaja kada više ljudi bude bilo u mogućnosti da i samostalno, za sebe i svoju porodicu, zaključi ovakvo osiguranje, za šta je ključno sveopšte povećanje standarda i dalji ekonomski razvoj naše zemlje.\nInače, tokom panela je istaknuto da je zdravstveni sistem Srbije u 2018. godini napredovao za 2 mesta i rangiran je kao 18. od 35 sistema država Starog kontinenta, prema rezultatima Evropskog zdravstvenog potrošačkog indeksa. Jedan od najzapaženijih rezultata je aktivan rad na listama čekanja za operacije ili različite vrste snimanja i dijagnostikovanja u državnim bolnicama. Iako značajno smanjene, one prema dostupnim podacima i dalje broje više od 72.000 ljudi koji će na red doći u periodu od nekoliko meseci do 6 godina, što je i dalje veoma veliki broj!\nAdministrator 18 Apr, 2020\nPoštovana Bojana, Mi smo informativni portal koji prati aktuelna događanja na tržištu osiguranja u Srbiji i, u skladu sa tim, mi se ne bavimo prodajom osiguranja (prodajom se bave oglašivači na našim stranicama), već promovišemo značaj osiguranja i pomažemo našim posetiocima da donesu najbolje moguće odluke po pitanju osiguranja koje im treba. Polisa dobrovoljnog zdravstvenog osiguranja je odličan izbor i u našoj zemlji ima više osiguravajućih kuća koje imaju porgrame ovog osiguranja koje se uobičajeno zaključuje na period od godinu dana, može se plaćati mesečno, kvartalno, polugodišnje ili godišnje, a u zavisnosti od obima pokrića koji Vas zanima, cena na mesečnom nivuu može biti od nekoliko hiljada dinara, pa to više desetina hiljada dinara. Raspitajte se kod više osiguravajućih kuća i pronađite opciju koja Vam najviše odgovara.\nBojana 13 Apr, 2020\nDobro Vece zanima me kako mogu da se osiguram kod vas i koliko kosta kako se placa Hvala Unapred


Laguna - Bukmarker - Dragan Velikić gost „Večeri na Kosančiću“ - Knjige o kojima se priča\nU petak, 8. avgusta u 20 sati na Kosančićevom vencu, na mestu gde je 1941. godine stradala Narodna biblioteka Srbije, u okviru trećeg letnjeg ciklusa „Večeri na Kosančiću“ gostuje književnik Dragan Velikić.\nPosetioci će biti u prilici da čuju odlomke iz rukopisa autorovog romana „Islednik“, koji će biti objavljen u proleće 2015. godine u izdanju Lagune. Roman je napisan u prvom licu, bavi se porodičnom pričom i obuhvata vremenski period druge polovine prošlog veka. Podstaknuti idejama kojima se bavi roman i čitavim piščevim stvarlaštvom, razgovaraćemo o jalovim gradovima, o putovanju kao bekstvu, o poslednjem zalogu lepe književnosti…\n„Večeri na Kosančiću“ pokrenute su 2012. godine na inicijativu tadašnjeg upravnika Narodne biblioteke Srbije Dejana Ristića, a u okviru akcije „Povratak knjige na Kosančićev venac“, koja je imala za cilj i da simbolički vrati knjigu, umetnost, publiku i pisce na mesto na kome je srpska i svetska kulturna baština uništena u bombardovanju 1941. godine.\nCiklus „Večeri na Kosančiću“ uređuje i vodi Milena Đorđijević. U slučaju vremenskih nepogoda i kiše, program će se realizovati u Prodajnoj galeriji Beograd na Kosančićevom vencu.


OMBUDSMAN: ZAKONI NE PREPOZNAJU EKSPLOATACIJU DECE PUTEM INTERNETA I MOBILNIH TELEFONA - Magločistač\nPočetna Aktuelno OMBUDSMAN: ZAKONI NE PREPOZNAJU EKSPLOATACIJU DECE PUTEM INTERNETA I MOBILNIH TELEFONA\nOMBUDSMAN: ZAKONI NE PREPOZNAJU EKSPLOATACIJU DECE PUTEM INTERNETA I MOBILNIH TELEFONA\nRoditelji najčešće ne umeju da prepoznaju i da je njihovo dete žrtva eksploatacije putem interneta, niti znaju kome da se obrate za pomoć\nInstitucija Pokrajinskog ombudsmana upozorila je danas, povodom Dana bezbednog interneta, da u Srbiji i dalje ne postoji nijedan pravni akt, niti strateški dokument na državnom nivou koji prepoznaje ili definiše eksploataciju dece putem interneta i mobilnih telefona, iako je reč o sve učestalijem vidu zlostavljanja, zloupotrebe i nasilja nad decom.\n“Čak ni Strategija razvoja informatičkog društva u Srbiji do 2020. godine decu ne pominje, niti ih izdvaja kao posebno ranjivu grupu podložnu eksploataciju putem informaciono-komunikacionih tehnologija (IKT)”, navodi se u saopštenju za javnost.\nPodseća se da je MUP na konferenciji posvećenoj ovoj temi koja je održana prošlog novembra u Beogradu, izneo podatak da je tokom 2015. godine policija uhapsila 35 osoba zbog krivičnog dela iskorišćavanja maloletnih lica za pornografiju i to ocenio kao značajno povećanje u odnosu na prethodni period.\nInstitucija ombudsmana je ocenila da kažnjavanje počinilaca otkriva “tek vrh ledenog brega”.\n“Situaciju dodatno usložnjava i činjenica da provajderi usluga interneta decu apsolutno ne prepoznaju, čak ni kao posebnu grupu svojih korisnika, te je i njihova svest o potrebi da se ona zaštite na nezadovoljavajućem nivou”, piše u saopštenju.\nDodaje se da istraživanja pokazuju da značajan broj odraslih nema naviku da decu upućuje na aktivnosti i onlajn sadržaje putem kojih se mogu informisati o bezbednom korišćenju IKT jer ni sami ne znaju za njih.\n“Uz to, roditelji najčešće ne umeju da prepoznaju i da se suoče sa tim da je njihovo dete žrtva eksploatacije putem interneta, niti znaju kome da se obrate za pomoć”, upozorila je inctitucija Pokrajinskog ombudsmana.\nDodaje se da je organizovano informisanje i edukacija dece o pravilnom korišćenju IKT i načinima zaštite od zloupotrebe izvan školskog sistema ili je, u najboljem slučaju, svedena na fakultativnu aktivnost, dok žrtve ove vrste zloupotrebe i nasilja ostaju bez adekvatne podrške i zaštite.\nDan bezbednog interneta, 9. februar, ove godine se obeležava pod sloganom „Kakva je tvoja uloga?”, čime se želi poručiti da svaki pojedinac još od najranijeg uzrasta može da doprinese bezbednom i odgovornom korišćenju savremenih IKT.\nViše o bezbednom korišćenju interneta može se saznati na: www.bezbedaninternet.ombudsmanapv.org


Lokalni sport - Subota 21.04.2018 - 00:43\nVranje - Fk Radnik, ali i cela Surdulica se ozbiljno priprema za predstojeće finale fudbalskog Kupa Srbije koje će 23. maja biti odigrano u ovom gradu.\nStadion će doboti novi semafor FOTO: FK Radnik\nU FK Radnik, pre svega, izražavaju veliku zahvalnost rukovodstvu FSS za ukazanu čast i obećavaju da će sve raspoložive resurse staviti na raspolaganje kako bi pomogli organizaciju jednog ovakvog događaja kakvog na ovim prostorima do sada nije bilo.\n- Gradski stadion u Surdulici ispunjava sve standarde za organizaciju jednog ovakvog događaja, ali će čelnici grada i kluba u narednom periodu učiniti sve da se stvore još bolji uslovi kako bi se finalisti ali i svi prisutni osećali prijatno i bili zadovoljni boravkom u ovom malom gradiću na jugu Srbije.\nU planu je instaliranje novog savremenog semafora sa led displejem, postavljanje jos stolica kako bi se povecao kapacitet mesta.\nTravnati teren, koji je inače u izvanrednom stanju će se dodatno pripremiti za ovu utakmicu zamenom oštećenih delova i mnogo drugih stvari od kojih će neke biti iznenađenje za sportsku javnost - saopštila je uprava surduličkog superligaša.\nU narednom periodu se očekuju posete organa FSS zaduženih za organizaciju finala na kojima će biti dogovorene sve pojedinosti.\nNaravno, sve će biti poznato tek kad budu poznati učesnici finala, odnosno posle odigranih revanš mečeva planiranih za 9. maj.\nDo tada će, uveravaju iz Surdulice, sve biti spremno i biće organizovano na visokom nivou.


Pogodnosti za članove « Poslovno Udruženje - Pumed\nČlanovi PU “Međunarodni transport” imaju brojne pogodnosti – blagovremeno i tačno informisanje, konsultacije, edukacije, pomoć u rešavanju problema, popusti na brojne usluge i robe kroz sistem objedinjene nabavke. Udruženje se svakodnevno trudi da proširi izbor pogodnosti za svoje članove, kroz stalno prepoznavanje, razumevanje i zadovoljenje njihovih potreba.\nDanašnja preduzeća, pod stalnim pritiskom tržišnog dokazivanja, shvataju da je ključ za sticanje i održavanje konkurentske prednosti na tržištu – znanje. Zato Udruženje nastoji da proširi svoje delovanje u oblasti obuke i treninga zaposlenih. U ovom trenutku Udruženje organizuje obuku za vlasnike ili direktore, odnosno donosioce odluka u prevozničkim firmama, kao i za zaposlene na poslovima vezanim za zaduženje i razduženje dozvola, prijave i odjave vozila i vozača i numeraciju sertifikata, kao i vozača i zaposlenih lica u transportnim preduzećima koja su odgovorna za poštovanje propisa o vremenima upravljanja, pauza i odmora vozača i korišćenju tahografa.\nUdruženje je za svoje članove obezbedilo, preko svojih komercijalnih partnera i preduzeća “Medtrans logistik”, po najpovoljnijim uslovima, nabavku robe (ulja i maziva, pneumatici, protektirani pneumatici, filteri, akumulatori, navigacije, hemija, lanci za sneg, trake za konturno obeležavanje…) i usluga (protektiranje, servisi vozila…).